open-index/open-wikipedia-markdown huggingface dataset:
ఫెడోరా

**ఫెడోరా** అనేది RPM ( రెడ్ హ్యాట్ ప్యాకేజీ మేనేజర్) మీద ఆధారపడిన సాప్ట్వేర్ల కలయికతో ఏర్పడిన ఒక లినక్స్ పంపిణీ. ఇది లినక్స్ కెర్నల్ ను ఆధారంగా చేసుకుని నిర్మితమైనది, ఫెడోరా ప్రాజక్టు సంస్థచే అభివృద్ధి చేయబడుతుంది, రెడ్ హ్యాట్ చే ప్రాయోజితమైనది.
## చరిత్ర
రెడ్హాట్ లినక్స్ విరమించిన తరువాత, 2003 చివరలో ఫెడోరా పరియోజన సృష్టించబడింది. రెడ్ హాట్ ఎంటర్ ప్రైజ్ లినక్స్ మాత్రమే రెడ్ హ్యాట్ అధికారిక సహకారమున్న పంపిణీగా అయింది, అపుడు ఫెడోరా ఒక సామాజిక పంపిణీగా చేసారు.

ఫెడోరా అనే పేరు ఫెడోరా లినక్స్ నుండి ఆవిర్భవించింది, రెడ్ హాట్ లినక్స్ పంపిణీ కొరకు అదనపు సాఫ్టువేరును సమకూర్చే ఒక స్వచ్ఛంద పరియోజన, ఫెడోరా నుండే రెడ్ హాట్ యొక్క "షాడోమాన్" చిహ్నాన్ని వాడారు.

ఫెడోరా పరియోజన ఒక నిర్వాహక సంఘముచే నడుపబడుతున్నది. ఇందులో సభ్యులు ఫెడోరా సమాజముచే ఎన్నుకోబడతారు
## విశిష్టతలు
thumb|right|ప్యాకేజీకిట్, ఫెడోరాలో అప్రమేయ ప్యాకేజీ నిర్వాహకం

ఫెడోరా పరియోజన ఫెడోరాను వివిధ మార్గాలలో పంపిణీ చేస్తున్నది.

* ఫెడోరా డివిడి/సిడి సెట్ – ఫెడోరా ప్రధాన ప్యాకేజీల యొక్క ఒక డివిడి లేదా సిడి సెట్;
* లైవ్ ఇమేజ్లు – లైవ్ సీడి తయారుచేయడానికి లేదా USB ఫ్లాష్ డ్రైవు నుండి బూట్ చేయడానికి లేదా ఒక హార్డుడిస్కులో స్థాపించుటకు సిడి లేదా డివిడి పరిమాణంలోవున్న ఇమేజ్లు;
* కనిష్ఠ సీడి – HTTP, FTP లేదా NFS ద్వారా స్థాపించుటకు వాడుతారు.
## సాఫ్టువేర్ భాండాగారాలు
ఫెడోరా 7కి ముందు, ముఖ్యంగా రెండు ప్రధాన భాండాగారాలు ఉండేవి – అంతర్భాగం, అదననాలు. నిర్వహణ వ్యవస్థకు అవసరమైన ఆధార ప్యాకేజీలు అన్నీ ఫెడోరా అంతర్భాగం కలిగివుంటుంది, అదే విధముగా స్థాపన సీడి/డీవీడీలతో పాటుగా పంపిణీచేసే ఇతర ప్యాకేజీలు రెడ్ హాట్ అభివృద్ధికారులచే నిర్వహించబడతాయి. ఫెడోరా అదనాలు, రెండవ భాండాగారం ఇది ఫెడోరా కోర్ 3 నుండి ఉంచబడింది, దీనిని సంఘం నిర్వహిస్తుంది, ఇవి స్థాపన సీడి/డీవిడీలతో పాటుగా పంపిణీచేయబడవు. ఫెడోరా 7 నుండి, కోర్, ఎక్ట్రాస్ భాండాగారాలను కలిపివేసారు అందువలన ఫెడోరా కోర్ నుండి కోర్ అనే పేరును తీసివేసారు. 
## భద్రతా విశిష్టాంశాలు
భద్రత అనేది ఫెడోరాలో ఒక అతి ముఖ్యమైన అంశం.
## విడుదలలు
thumb|అసలు ఫెడోరా కోర్ 1 గ్నోమ్ డెస్కుటాప్, బ్లూకర్వుతో విడుదలైంది

తాజా విడుదలలకొరకు :en:Fedora_(operating_system)#Editions చూడండి.

## ఉత్పన్నాలు
ఫెడోరా ఉత్పన్న క్రియాశీల లినక్స్ పంపకాలు:
** బెర్రీ లినక్స్
** BLAG లినక్స్, గ్నూ
** ఎకాంటీ లినక్స్
** ఫుడుంటు
** ఫ్యూజన్ లినక్స్
** మిత్ డోరా
** ఒజుబా లినక్స్
** ఒమేగా
** రెడ్ హాట్ లినక్స్ ఎంటర్ ప్రైజ్
** పియల్ ఎస్ లినక్స్
** రష్యన్ ఫెడోరా రీమిక్స్
** ఎక్సేంజ్
** మొబ్లిన్

## బయటి లింకులు
* ఫెడోరా ప్రోజెక్టు అధికారిక వెబ్‌సైటు
## వనరులు


వర్గం:లినక్స్
వర్గం:కంప్యూటరు నిర్వాహక వ్యవస్థలు
వర్గం:లినక్స్ పంపిణీ
వర్గం:స్వేచ్ఛా సాఫ్టువేరు
అద్దేపల్లి రామారావు

**అద్దేపల్లి రామారావు** అలనాటి ప్రముఖ చలనచిత్ర సంగీతదర్శకుడు. ఈయన ఓగిరాల రామచంద్రరావు, సాలూరి రాజేశ్వరరావు వద్ద కొన్ని చిత్రాలకు ఆర్కెస్‌ట్రా నిర్వాహకునిగా పనిచేశాడు, అదీ ఎక్కువగా వాహినీ వారి చిత్రాలకు. అలనాటి ప్రముఖ సంగీతదర్శకుడు ఎస్.పి.కోదండపాణి రామారావు సంగీతం అందించిన నా యిల్లు (1953) చిత్రంతో బృందగాయకునిగా చిత్రసీమకు పరిచయమయ్యాడు.

## చిత్రసమాహారం

### సంగీతదర్శకునిగా
*సువర్ణమాల (1948)
*అదృష్టదీపుడు (1950)
*నా యిల్లు (1953)
*బంగారు పాప (1954)
*చింతామణి (1956)

### ఆర్కెస్‌ట్రా నిర్వాహకునిగా
*గుణసుందరి కథ (1949)
*పేరంటాలు (1951)
*మల్లీశ్వరి (1951)
*పెద్ద మనుషులు (1954)

## మూలాలు

వర్గం:తెలుగు సినిమా సంగీత దర్శకులు
వర్గం:జనన సంవత్సరం తప్పిపోయినవి
వర్గం:జీవిస్తున్న ప్రజలు
తూర్పుగూడెం

**తూర్పుగూడెం ** గ్రామం , ఆలేరు మండలం లోని గ్రామం. 

ఇది మండల కేంద్రానికి ఐదు కిలో మీటర్ల దూరంలో ఉంటుంది. గ్రామం మెత్తం జనాభా 973 మంది.అందులో 488, స్రీలు 485.

## గ్రామ ప్రముఖులు

# ప్రియంవద, తెలంగాణ సాయుధ పోరాటంలో తుపాకీపట్టి మడమతిప్పని పోరాటం చేసిన వీరనారి.

వర్గం:తెలంగాణ జిల్లాల శివారు గ్రామాలు
టి.కనకం

**టి.కనకం** గా ప్రసిద్ధిచెందిన **తెలుగు కనకం** అలనాటి ప్రముఖ తెలుగు చలచిత్ర హాస్యనటి. చిత్రాలలో నటించకముందు ఆమె రంగస్థల నటి, ఆ తర్వాత కూడా నాటక ప్రదర్శనలిచ్చింది. ఆమె గాయని కూడా.

## నేపధ్యము
ఈమె విజయవాడలో 1930లో అప్పారావు, సోళాపురమ్మ దంపతులకు కనకం జన్మించారు. చిన్ననాటనే తండ్రి ఉద్యోగరీత్యా విజయవాడ వచ్చి స్థిరపడ్డారు. పురుషులే స్త్రీ పాత్రలను రంగస్థలం మీద అభినయించే ఆనాటి కాలంలో బళ్లారి రాఘవలాంటి మహానటులిచ్చిన ప్రోత్సాహంతో కొద్దిమంది నటీమణులు ముందుకొచ్చారు. అలాంటి వారిలో పురుషులతో సమానంగా పాటలూ, పద్యాలూ పాడి నిలిచిన కొద్దిమంది నటీనటులలో కనకం ఒకరు. 1948లో మద్రాసు ఆలిండియా రేడియో కనకం పాడిన జానపద గేయాలను ప్రసారం చేసి శ్రోతలను రంజింపజేసింది.

## నట జీవితం
ఖరగ్‌పూర్లో జన్మించిన కనకం చిన్పపుడు ఆకాశవాణి బాలల కార్యక్రమంలో తన గొంతు వినిపించింది. ఆ తర్వాత **నాయకురాలు ** అనే నాటకం ద్వారా రంగస్థల ప్రవేశం చేసి తనలోని నటనను నిరూపించుకుంది.అనంతరం సినీ రంగ ప్రవేశం చేసిన ఆమె ఎన్టీఆర్, ఏఎన్ఆర్, శోభన్ బాబు, కృష్ఱ వంటి గొప్ప నటులతో నటించింది.

### పేరు తెచ్చిన చిత్రాలు
కీలుగుర్రం (1949), గుణసుందరి కథ (1949), షావుకారు (1950)లోని పాత్రలు ఆమెకు మంచి పేరును తెచ్చిపెట్టాయి. షావుకారు చిత్రంలో చాకలి రామి పాత్రను కనకం ధరించి. ఆపాత్ర ఆమెకు చీర మోకాళ్ళపైకి ఎగకట్టి పయిటచెంగు జారవిడుస్తూ అమాయకంగా నోటిలో గడ్డిపరకను కొరుకుతూ, వోరకంటితో వయ్యారపు చూపులతో, రౌడీ రంగడుతో తళుకు బెళుకుల శృంగార చేష్టలకు అభినయానికి ప్రజలందరూ ముగ్ధులౌతూ ఉండేవారు. ఒక ప్రక్క చిత్రాలలో నటిస్తూనే మరోపక్క నాటకాల్లో కూడా పాత్రలు ధరించింది.

## నాటకాలు
నాటకాలలో ఆమె కురుక్షేత్రం నాటకంలో కృష్ణ పాత్రను, పాండావోద్యోగంలో అర్జునుడు, కృష్ణ పాత్రలను, కృష్ణ తులాభారంలో నారదుడు, కృష్ణ పాత్రలను, రామాంజనేయ యుద్ధంలో రాముడి పాత్రను, చింతామణి నాటకంలో చింతామణి పాత్రను మరెన్నో ఇతర నాటకాలలో ఎన్నో ముఖ్యమైన పాత్రలను పోషించి ప్రేక్షకులను మెప్పించింది. ఈమె నటకరంగంలో ప్రసిద్ధులైన పీసపాటి, షణ్ముఖి ఆంజనేయరాజు, రఘురామయ్య, నల్లా రామమూర్తి, రేలంగి వెంకట్రామయ్య, మాధవపెద్ది సత్యం మొదలైన వారందరి కలిసి నటించింది. అవకాశాలు మంచిగా ఉన్న రోజుల్లో ఆమె విలాసవంతమైన జీవితం గడిపారు. తర్వాత అవకాశాలు తగ్గడంతో దుర్భరమైన జీవితం గడపవలసి వచ్చింది. మరణించే వరకు ఆమె విజయవాడలో నివాసం ఉంది.

## పురస్కారాలు
*నాటకరంగంలో చేసిన కృషికిగాను తంగిరాల కృష్ణప్రసాద్ స్మారక పురస్కారము 2014లో లభించింది.
*సినీ రంగంలో సేవలందిన వారికి ప్రభుత్వం అందించే ఎన్టీఆర్ ఆర్ట్ అవార్డ్ ను 2004& సంవత్సరానికి గాను కనకం అందుకున్నది.

## మరణం
అనారోగ్యంతో బాధపడుతూ విజయవాడలో చికిత్స పొందుతూ ఆమె 2015 జూలై 21 మంగళవారం మృతి చెందారు.

## చిత్రసమాహారం

*గృహప్రవేశం (1946)
*బ్రహ్మరథం (1947)
*కీలుగుర్రం (1949)
*రక్షరేఖ (1949)
*గుణసుందరి కథ (1949)
*షావుకారు (1950)
*పల్లెటూరి పిల్ల (1950)
*చంద్రవంక (1951)
*సౌదామిని (1951)
*అగ్నిపరీక్ష (1951)
*మాయపిల్ల (1951)
*ఆకాశరాజు (1951)
*మానవతి (1952)
*రాజేశ్వరి (1952)
*టింగ్ రంగా (1952)
*ప్రియురాలు (1952)
*నలదమయంతి (1957)
*లేత మనసులు (1966)
*భక్త ప్రహ్లాద (1967)
*అవేకళ్లు (1967)

## మూలాలు

## బయటి లంకెలు
* తొలితరం నటి కనకం ఇకలేరు
* షావుకారు చిత్రంలో కనకం నటిస్తూ పాడిన "భలే దొరలకు" పాట

వర్గం:తెలుగు సినిమా నటీమణులు
వర్గం:1930 జననాలు
వర్గం:తెలుగు సినిమా గాయకులు
వర్గం:తెలుగు రంగస్థల నటీమణులు
వర్గం:మహిళా గాయకులు
వర్గం:భారతీయ మహిళా గాయకులు
వర్గం:2015 మరణాలు
కాంతం కథలు

**కాంతం కథలు** మునిమాణిక్యం నరసింహారావు రాసిన హాస్య ప్రధానముగా సాగే కథలు. ఇవి తెలుగు సాహిత్యంలో ప్రసిద్ధి గాంచాయి.

## కథలు విత్ స్క్రిప్ట్

## శైలి
ఈ కథల్లో కాంతం అచ్చమైన తెలుగింటి ఇల్లాలు. పేదబడిపంతులు భార్య. భర్త అంటే ఇష్టం. అదే సమయంలో పాపం ఆయన కేమీ తెలీదని, ఆయన అమాయకత్వంపై బోలెడు సానుభూతి కురిపిస్తుంటుంది. ఆమె తన భర్తను వేళాకోళం చేస్తుంది, కించపరచదు. ఆమె అపహాస్యం వెనుక భర్త అంటే అంతులేని ఇష్టం. సగటు తెలుగు మహిళ కాంతం అని చెప్పవచ్చు.

## ఇతర విశేషాలు

ఒకసారి విశ్వనాథ సత్యనారాయణ మునిమాణిక్యాన్ని ముట్నూరి కృష్ణారావు దగ్గరకు తీసుకువెళ్లి పరిచయం చేస్తుంటే ఆయన వెంటనే *కాంతం భర్త కాదూ* అన్నాడట. ఈ ఉదాహరణ తెలుగునాట కాంతం ఎంత ప్రసిద్ధి చెందిందో తెలియజేస్తుంది.

కాంతం కథల్లో ఆయన నిజజీవితంలో జరిగిన సంభాషణలు స్ఫూర్తిగా రాసేవాడు. ఉదాహరణకు ఆయన ఓ సారి భార్యని పిలిచి *నా కలం కనపట్లేదు,వెతికి పెట్టమంటే* ఆవిడ వంటింట్లోనుంచి *నాకు అట్లకాడ కనపడడం లేదు కాస్త వెతికిపెట్టండి* అందంట. ఇలా నిజ జీవితంలోనే దాంపత్య సన్నివేశాలను, చిన్న సంఘటనలను ఆధారంగా చేసుకుని రాసినవి కాబట్టే ఇప్పటికీ కాంతం కథలు నిత్య నూతనమనిపిస్తాయి.

## మూలాలు

వర్గం:తెలుగు పుస్తకాలు
వినోద్ ధామ్

**వినోద్ ధామ్** ఇంటెల్ పెంటియమ్ చిప్ యొక్క రూపకర్తగా ప్రసిద్ధుడు. ధామ్ 1950 సం. పంజాబీ కుటుంబంలో జన్మించారు. అయన తండ్రి మిలిటరీ వ్యక్తీ, భారత దేశ విభజన తరువాత రావల్పిండి నుండి భారతదేశానికి వచ్చారు. ధామ్ 21 సంవత్సరాల వయసులో ఢిల్లీ కాలేజీ అఫ్ ఇంజనీరింగ్ నుండి ఎలక్ట్రికల్ ఇంజనీరింగ్ లో పట్టభద్రులైనారు. అ తరువాత ఢిల్లీలోని సెమీ కండక్టర్ కాంటినెంటల్ డివైసెస్లో చేరినారు, అ పిమ్మట 1975 లో ఉన్నత విద్య అభ్యసించుటకు యూనివర్సిటీ అఫ్ సిన్‌సినాటీలో చేరారు. 1977 లో మాస్టర్ డిగ్రీ పుచుకొని ఎన్.సి.ఆర్ కార్పోరేషన్లో ఉద్యోగ నిమిత్తం చేరినారు. ఆపై ఇంటెల్, ఏ.ఎం.డిలలో చేరి ఉన్నతమైన చిప్‌లను తయారుచేశాడు.

వర్గం:1950 జననాలు
వర్గం:ప్రవాస భారతీయులు
వర్గం:జీవిస్తున్న ప్రజలు
బుచ్ఛిరెడ్డి పాలెం

**బుచ్ఛిరెడ్డి పాలెం ** ఖమ్మం జిల్లా ఇర్రుపాలెం మండలానికి చెందిన గ్రామం..

దీన్ని వేమిరెడ్డి బుచ్ఛిరెడ్డి 1800 లో దిన్ని నిర్మించారు. వారి మనమడ రామకొటరెడ్డి గారు ఇక్కడ 1902 నుండి 1985వరకు జీవించియున్నారు. వారి చిన్నకుతురు "నిర్మల" అల్లుడు గారు"వెంకట నారాయణరెడ్డి ." (గారి పెద్ద కుమారుడు మన "శీలం గోపాల్ రెడ్డి".) చెరువు అధ్యక్షుడిగా గడచిన 9 సంవత్సరలుగ ".వెంకట నారయణరెడ్డి"గారు పనిచేస్తున్నారు.శీలం వెంకట నారయనరెడ్డి గారు వాళ్ల నాన్న గారు "రామకొటరెడ్డి", వాల్ల నాన్న గారు "వెంకట రెడ్డి" గారు .

## దేవాలయాలు
సిరిసంపదలతో, వ్యవసాయ రంగంలో పరిపుష్టిగా ఉన్న బుచ్చిరెడ్డిపాలెము, ఆధ్యాత్మిక రంగంలో కూడా ప్రత్యేకస్దానం పోందింది.

* కోదండ రామస్వామి ఆలయం
* ముత్తేలమ్మ గుడి
* ఇనిద్రమ్మ గుడి
 
## పండుగలు
బుచ్చిరెడ్డిపాలెములో జరుపుకొనే ముఖ్యమైన పండుగలు:
* సంక్రాంతి: సూర్యుడు మకరరాశిలో ప్రవేశించినపుడు సంక్రాంతి పండుగను జరుపుకుంటారు. సాధారణంగా ఇది జనవరి 14 న వస్తుంది.
* ఉగాది: తెలుగు నూతన సంవత్సర ప్రారంభ దినమైన చైత్ర శుద్ధ పాడ్యమిని ఉగాదిగా జరుపుకుంటారు. సాధారణంగా ఇది మార్చి/ఏప్రిల్ నెలలలో వస్తుంది.
* వినాయక చవితి: బాధ్రపద శుద్ధ చవితి. ఆగస్టు/సెప్టెంబరు నెలలలో వస్తుంది.
* దసరా: ఆశ్వయుజ శుద్ధ దశమి. అక్టోబరు నెలలో వస్తుంది.
* దీపావళి: ఆశ్వయుజ బహుళ అమావాస్య. నవంబరు నెలలో వస్తుంది .
* శ్రీరామనవమి: చైత్ర శుద్ధ నవమి. మార్చి/ఏప్రిల్ నెలలలో వస్తుంది.

## మూలాలు
అమ్మా అని అరచినా ఆలకించవేమమ్మా

**అమ్మా అని అరచినా ఆలకించవేమమ్మా** పాండురంగ మహత్యం (1957) సినిమా లోని విషాద గీతం. దీనిని సముద్రాల రామానుజాచార్య రచించాడు. దీనికి టి.వి. రాజు సంగీతం సమకూర్చగా ఘంటసాల వెంకటేశ్వరరావు ఆలపించాడు. నందమూరి తారక రామారావు అడవిలో దేక్కుంటూ విలపిస్తున్న అభినయం అద్భుతం. హృదయం ఉన్నవారందరికీ ఈ పాట కంటతడి పెట్టిస్తుంది. చివరగా కొండ మీద నుండి పడిపోతున్న పుండరీకున్ని కృష్ణుని పాత్రలో విజయనిర్మల రక్షించి తనని దైవం వైపుగా నడిపించడానికి నాంది పలుకుతుంది.

## నేపథ్యం
పుండరీకుడు శోత్రియ కుటుంబంలో పుట్టి జల్సారాయుడిగా తిరుగుతూ వేశ్యలను మరిగి, తల్లిదండ్రులను నిర్లక్ష్యం చేసి చివరికి ఇంటి నుండి గెంటిస్తాడు. కామంతో మునిపత్నుల శాపాగ్నికి గురయి కుంటివాడుగా అడవుల పడి పశ్చాత్తాపంతో విలపిస్తూ పాడిన గీతం. ఈ పాట సినిమాకే తలమానికంగా నాటి జనానికే కాదు - భావితరాలకు సైతం సందేశాన్నిస్తూ - కన్నవారికి సేవ చేసుకోవడం ద్వారానే ముక్తి దొరుకుతుందని చెప్పారు.

## పాట
అమ్మా అని అరచినా ఆలకించవేమమ్మా

ఆవేదన తీరు రోజు ఈ జన్మకు లేదా ||| అమ్మా |||

పదినెలలు నను మోసి పాలిచ్చి పెంచి

మది రోయక నాకెన్నో ఊడిగాలు చేసినా

ఓ తల్లీ నిను నలుగురిలో నగుబాటు చేసితి

తలచకమ్మ తనయుని తప్పులు క్షమియించవమ్మా అమ్మా... అమ్మా...

దేహము, విజ్ఞానము, బ్రహ్మోపదేశమిచ్చి

ఇహపరాలు సాధించే హితమిచ్చిన తండ్రిని

కనుగానని కామమున ఇలువెడల నడిపితి

కనిపిస్తే కన్నీళ్ళతో కాళ్ళు కడుగుతా నాన్నా... నాన్నా...

మారిపోతినమ్మా నా గతి ఎరిగితినమ్మా

నీ మాట దాటనమ్మ ఒకమారు కనరమ్మా

మాతా పిత పాద సేవే మాధవ సేవేయని మరువనమ్మా

నన్ను మన్నించగ రారమ్మా అమ్మా... అమ్మా...

అమ్మా అని అరచినా ఆలకించవేమమ్మా

ఆవేదన తీరు రోజు ఈ జన్మకు లేదా అమ్మా అమ్మా

## విశ్లేషణ
హృదయ విదారకంగా విలపిస్తూ అరస్తూ అమ్మను నాన్నను ఆవేదనతో పిలుస్తున్నట్లున్న "అమ్మా అని అరచినా ఆలకించవేమమ్మా" పల్లవితో మొదలౌతుంది.

మొదటి చరణంలో పది మాసాలు కడుపున మోసి, పుట్టిన తర్వాత తన స్తన్యాన్నిచ్చి, విసుగు విరామం లేకుండా సేవలు చేసిన అమ్మను జ్ఞాపకం చేసుకుంటూ తాను చేసిన తప్పుల్ని క్షమించమని ప్రార్ధిస్తాడు.

రెండవ చరణంలో చదువును, బ్రహ్మోపదేశాన్ని ఇచ్చిన తండ్రిని కళ్ళు కానని కామంతో బయటకు గెంటించినందుకు పశ్చాత్తాప పడుతూ అవే కన్నీళ్ళతో కాళ్ళు కడుగుతానని బాధను వ్యక్తం చేస్తాడు.

ఇక మూడవ చరణంలో తప్పుల్ని ఒప్పుకుంటూ మళ్ళీ తప్పులు చేయనని ప్రమాణం చేసి "మాతా పితల పాద సేవ మాధవ సేవతో సమానం" అనే సత్యాన్ని మరువనని తనని మన్నించమని వేడుకుంటాడు.

చివరగా వచ్చే పల్లవిలో తల్లిదండ్రుల్ని కలుసుకున్నట్లుగా చిత్రీకరిస్తారు.

## బయటి లింకులు
* అమ్మా అని అరచినా ఆలకించవేమమ్మా పాటను వినండి.

వర్గం:తెలుగు సినిమా పాటలు
వర్గం:సముద్రాల రామానుజాచార్య రచించిన పాటలు
వర్గం:టి.వి.రాజు సంగీతం కూర్చిన పాటలు
వర్గం:ఘంటసాల పాడిన పాటలు
శిలలపై శిల్పాలు చెక్కినారు (పాట)

**శిలలపై శిల్పాలు చెక్కినారు** 1962లో విడుదలైన మంచి మనసులు చిత్రంలోని పాట. ఈ పాటను ఘంటసాల ఎంతో అద్భుతంగా పాడారు. ఈ పాటకి కె.వి.మహదేవన్ అద్భుతమైన సంగీతం అందించారు. సాహిత్యం అందించింది ఆచార్య ఆత్రేయ.

## విశేషాలు

అక్కినేని నాగేశ్వరరావు, షావుకారు జానకి మీద చిత్రీకరించిన ఈ పాట, చాలా ప్రత్యేకత కలిగి ఉంది. ఈ పాటను విజయనగర సామ్రాజ్య శిల్పకళకు నెలవైన హంపిలో చిత్రీకరించారు. అంతేకాక ఈ పాటలో 1956లో విడుదలైన తెనాలి రామకృష్ణ చిత్రంలోని కొన్ని సన్నివేశాలను ఆ చిత్ర నిర్మాత, దర్శకుడు అయిన ప్రముఖ ఛాయాగ్రాహకుడు బి.యస్.రంగా అనుమతితో పెట్టారు. ఈ పాట ప్రింటింగులో రంగా స్వయంగా పాల్గొన్నారు. ఆ సన్నివేశాలలో శ్రీకృష్ణదేవరాయలుగా ఎన్.టి.రామారావు కనిపిస్తారు, చిన్న విచిత్రమేమిటంటే తెనాలి రామకృష్ణగా నాగేశ్వరరావు కూడా కనిపిస్తారు. ఎంతో గంభీరంగా సాగే ఈ పాట, చివరికి మృదువుగా, ప్రశాంతంగా సమాప్తమవుతుంది.

## పాట
thumb|పాటలోని ఒక సన్నివేశంలో నాగేశ్వరరావు, జానకి

అహో ఆంధ్రభోజా! శ్రీకృష్ణదేవరాయా!

విజయనగర సామ్రాజ్య నిర్మాణ తేజోవిరాజా!

ఈ శిధిలాలలో చిరంజీవి వైనావయా

శిలలపై శిల్పాలు చెక్కినారు

శిలలపై శిల్పాలు చెక్కినారు

మనవాళ్ళు సృష్టికే అందాలు తెచ్చారు

శిలలపై శిల్పాలు చెక్కినారు

కనుచూపు కరువైన వారికైనా

కనుచూపు కరువైన వారికైనా

కనిపించి కనువిందు కలిగించు రీతిగా

శిలలపై శిల్పాలు చెక్కినారు

ఒకవైపు ఉర్రూతలూపు కవనాలు

ఒకప్రక్క ఉరికించు యుద్ధభేరీలు

ఒక చెంత శృంగారమొలుకు నాట్యాలు

నవరసాలొలికించు నగరానికొచ్చాము

కనులు లేవని నీవు కలత పడవలదు

కనులు లేవని నీవు కలత పడవలదు

నా కనులు నీవిగా చేసికొని చూడు

శిలలపై శిల్పాలు చెక్కినారు

మనవాళ్ళు సృష్టికే అందాలు తెచ్చారు

శిలలపై శిల్పాలు చెక్కినారు

ఏకశిలరథముపై లోకేశు వడిలోన

ఓరచూపులదేవి ఊరేగి రాగా

ఏకశిలరథముపై లోకేశు వడిలోన

ఓరచూపులదేవి ఊరేగి రాగా

రాతి స్థంభాలకే చేతనత్వము కలిగి

సరిగమా పదనిసా స్వరములే పాడగా

కొంగుముడి వేసుకొని క్రొత్త దంపతులు

కొడుకు పుట్టాలనీ కోరుకున్నారనీ

కొంగుముడి వేసుకొని క్రొత్త దంపతులు

కొడుకు పుట్టాలనీ కోరుకున్నారనీ

శిలలపై శిల్పాలు చెక్కినారు

మనవాళ్ళు సృష్టికే అందాలు తెచ్చారు

శిలలపై శిల్పాలు చెక్కినారు

రాజులె పోయినా రాజ్యాలు కూలినా

కాలాలు మారినా గాడ్పులే వీచినా

మనుజులే దనుజులై మట్టిపాల్జేసినా

ఆ... ఆ... ఆ... ఆ...

చెదరనీ కదలనీ శిల్పాల వలెనే

నీవు నా హృదయాన నిత్యమై సత్యమై

నిలిచివుందువు చెలీ

నిజము నా జాబిలీ

## లింకులు
*యూట్యూబ్‌లో "శిలలపై శిల్పాలు చెక్కినారు" పాట వీడియో

వర్గం:తెలుగు సినిమా పాటలు
వర్గం:ఆత్రేయ రచించిన పాటలు
తెలుగు సినిమాలు 2011

# దగ్గరగా దూరంగా
#పరమ వీర చక్ర
# జై బోలో తెలంగాణా
#అలా మొదలైంది 
#వాంటెడ్ 
# ఈ రోజుల్లో
#అప్పల్రాజు
#శక్తి 
#100% లవ్ 
#మిరపకాయ్
#దొంగల ముఠా 
#మిస్టర్ పెర్ఫెక్ట్ 
#తీన్ మార్
#ఖలేజా 
#ఆరెంజ్ 
#బద్రీనాధ్
#వాడు వీడు 
#ప్రేమ కావాలి 
#రోబో
#రగడ 
#గగనం 
#సోలో
#దూకుడు 
#శ్రీరామరాజ్యం 
#జర్నీ
#ద డర్టీ పిక్ఛర్ 
#దునియా 
#రాజన్న
#సరదాగా కాసేపు 
#పిల్ల జమిందార్ 
#సెగ
#నాన్న 
#దడ 
#బెజవాడ
#పంజా 
#రతి నిర్వేదం

వర్గం:2011 తెలుగు సినిమాలు

సినిమాలు
వర్గం:తెలుగు సినిమాలు
సన్నుతి సేయవె మనసా (పాట)

**సన్నుతి సేయవె మనసా** 1957 సంవత్సరంలో విడుదలైన పాండురంగ మహత్యం చిత్రంలో నాగయ్య స్వయంగా నటిస్తూ పాడిన పాట. ఈ పాటకి సంగీతం అందించింది టి.వి.రాజు, సాహిత్యం అందించింది సముద్రాల జూనియర్.

## విశేషాలు
సహాయపాత్రలు వేయడం మొదలు పెట్టిన తరువాత నాగయ్య పాడిన కొద్ది పాటల్లో ఇది ఒకటి. పాట మొత్తం ప్రశాంతంగా సాగుతుంది. నాగయ్య, ఎన్.టి.రామారావు, ఋష్యేంద్రమణి, పద్మనాభం మీద ఈ పాటను చిత్రీకరించారు.
ఆదిదేవుని మీద మనసుని కేంద్రీకరించమనే ఉపదేశంగా సాగుతుందీ పాట.

## పాట

సన్నుతి సేయవె మనసా

ఆపన్న శరణ్యుని హరిని

సన్నుతి సేయవె మనసా

ఆపన్న శరణ్యుని హరిని

సన్నుతి సేయవె మనసా

చక్రధారి కౌస్తుభహారి

చక్రధారి కౌస్తుభహారి

పాపహారి కృష్ణమురారీ

పాపహారి కృష్ణమురారీ 

సన్నుతి సేయవె మనసా

మరులు గొలిపే సిరులు మేను

నిలువబోవే మనసా

మరులు గొలిపే సిరులు మేను

నిలువబోవే మనసా

స్థిరముగానీ ఇహభోగముల

పరము మరువకె మనసా

గోపబాలుని మురళీలోలుని

గోపబాలుని మురళీలోలుని

సన్నుతి సేయవె మనసా

చక్రధారి కౌస్తుభహారి

చక్రధారి కౌస్తుభహారి

పాపహారి కృష్ణమురారీ

పాపహారి కృష్ణమురారీ 

సన్నుతి సేయవె మనసా

ఆదిదేవుని పాదసేవే

భవపయోధికి నావ

ఆదిదేవుని పాదసేవే

భవపయోధికి నావ

పరమయోగులు చేరగగోరే

పరమపదవికి దోవ

శేషశాయిని మోక్షాదాయిని

శేషశాయిని మోక్షాదాయిని

సన్నుతి సేయవె మనసా

ఆపన్న శరణ్యుని హరిని

సన్నుతి సేయవె మనసా

చక్రధారి కౌస్తుభహారి

చక్రధారి కౌస్తుభహారి

పాపహారి కృష్ణమురారీ

పాపహారి కృష్ణమురారీ 

కృష్ణమురారీ కృష్ణమురారీ

కృష్ణమురారీ కృష్ణమురారీ

కృష్ణమురారీ

## లింకులు
*యూట్యూబ్‌లో "సన్నుతి సేయవె మనసా" పాట వీడియో

వర్గం:తెలుగు సినిమా పాటలు
వర్గం: సముద్రాల రామానుజాచార్య రచించిన పాటలు
రాష్ట్ర పక్షులు

భారత దేశ రాష్ట్రముల, కేంద్ర పాలిత ప్రాంతాల పక్షుల జాబితా:

## ఇవి కూడా చూడండి
భారత రాష్ట్ర పుష్పాల జాబితా

భారత రాష్ట్ర జంతువుల జాబితా

భారత రాష్ట్ర వృక్ష జాబితా

## బయటి లింకులు

## మూలాలు

## బయటి లింకులు
* Indian state birds

వర్గం:పక్షులు
Indian state birds
వర్గం:Birds of India
వనం ఝాన్సీ

**వనం ఝాన్సీ** (ఆంగ్లం: Vanam Jhansi) మహబూబ్‌నగర్ జిల్లాకు చెందిన ప్రముఖ భారతీయ జనతా పార్టీ నాయకురాలు. 1969లో అచ్చంపేటలో రాష్ట్రీయ స్వయంసేవక్ సంఘ్ నేపథ్యమున్న కుటుంబంలో జన్మించిన వనం ఝాన్సీ తొలుత రాష్ట్ర సేవికా సమితి (రాష్ట్రీయ స్వయం సేవక్ మహిళా విభాగం)లో, అఖిల భారతీయ విద్యార్థి పరిషత్తులో పనిచేసింది. ఎల్.ఎల్.ఎం. చదివిన ఝాన్సీ కొంతకాలం న్యాయవాద వృత్తి చేపట్టారు. భారతీయ జనతా పార్టీలో చేరి మండల ఉపాధ్యక్షురాలిగా, మహబూబ్ నగర్ జిల్లా పార్టీ ఉపాధ్యక్షురాలిగా, బీజెవైఎం రాష్ట్ర కార్యవర్గ సభ్యురాలిగా, బిజెపి మహిళామోర్చా రాష్ట్ర కార్యవర్గ సభ్యురాలిగా, భారతీయ జనతా పార్టీ రాష్ట్ర కార్యదర్శిగా, ఉపాధ్యక్షురాలిగా, మహిళామోర్చా జాతీయ కార్యవర్గ సభ్యురాలిగా అంచెలంచెలుగా ఎదిగింది.  1995, 2000లలో జడ్పీటీసి స్థానానికి, 2009 శాసనసభ ఎన్నికలలో షాద్‌నగర్ అసెంబ్లీ నియోజకవర్గంలో భారతీయ జనతా పార్టీ తరఫున పోటీచేసింది. ఫిబ్రవరి 19, 2011 నాడు ఆమనగల్ మండలం కడ్తాల్ వద్ద రోడ్డు ప్రమాదంలో మరణించింది.
వనం ఝాన్సీ భర్త చంద్రమౌళి వ్యాపారవేత్త. వీరికి ఇద్దరు కుమారులు.

## మూలాలు

వర్గం:1969 జననాలు
వర్గం:2011 మరణాలు
వర్గం:భారతీయ జనతా పార్టీ రాజకీయ నాయకులు
వర్గం:మహబూబ్ నగర్ జిల్లా వ్యక్తులు
వర్గం:జన్మస్థలం తెలియని వ్యక్తులు
వీటూరి

**వీటూరి** నాటకాల రచయిత. ఇతని పూర్తిపేరు **వీటూరి వెంకట సత్యసూర్యనారాయణమూర్తి**. "కల్పన" అనే నాటకము ద్వారా నాటక రంగానికి పరిచయమయ్యాడు.ఇంటి పేరుతో నాటక రచయితగా, పద్య రచయితగా ప్రసిద్ధుడు. తాత, తండ్రుల దగ్గర్నుంచి వారసత్వంగా పుచ్చుకున్న భాషా సాంగత్యంతో ఆయన ఛందస్సు, వ్యాకరణాన్ని అభ్యసించి, గ్రంథాలు చదివి, తానుగా పద్యాలు రాయడం ఆరంభించారు. తన పద్యాల్ని పత్రికలకు పంపడం, కవి సమ్మేళనాల్లో వినిపించడం చేసేవారు. పౌరాణికాలతో ఆగకుండా, సాంఘిక నాటకాలు కూడా రాశారు. తను రాసిన పురాణ నాటకాలకు తనే, హార్మోనీ వాయించేవారని అనేవారు. ఆయన వృత్తిరీత్యా ఉపాధ్యాయుడు. పాఠశాలల్లో తెలుగు బోధించేవారు.
## బాల్యం
ఇతడు 1934,జనవరి 3వ తేదీన జన్మించాడు. ఇతని జన్మస్థలం విజయనగరం జిల్లా పూసపాటిరేగ మండలం, రెల్లివలస గ్రామం. తన 12వ ఏట నుండే కవితలు రాయడం మొదలుపెట్టాడు వీటూరి. భీమిలిలో ఉపాధ్యాయశిక్షణ పూర్తిచేసి కొంతకాలం ఉపాధ్యాయుడిగా పనిచేశాడు. స్వయంకృషితో తెలుగు భాషపై ప్రావీణ్యం సంపాదించుకున్నాడు. హార్మోనియం వాయిస్తూ పాటలు పాడేవాడు. ఈ ఉత్సాహమే అతనిచేత నాటకాలు రాయించింది. పగ, కరుణాశ్రమం, కల్పన, ఆరాధన, చంద్రిక మొదలైన నాటకాలు రాశాడు వీటూరి. ఆయనే సొంతంగా నాటక సంస్థను స్థాపించి చాలా నాటకాలు వేశాడు. ఆ సమయంలోనే విజయనగరంలో జరిగిన సన్మానసభలో వీటూరిని ‘తరుణ కవి’ అని బిరుదునిచ్చి సత్కరించారు. వీటూరి పేరుతోనే కాకుండా జ్యోతిర్మయి, జ్యోతికుమార్ అనే మారుపేర్లతో ఆంధ్రపత్రిక, ఆంధ్రప్రభ మొదలైన పత్రికల్లో కథలు రాశాడు.

## సినీ రచయితగా
సినిమాలపై ఆసక్తి ఉండటంతో 1958లో మద్రాసు పయనమయ్యాడు వీటూరి. సదాశివబ్రహ్మం, పాలగుమ్మి పద్మరాజుగార్ల దగ్గర లవకుశ, ఇంటిగుట్టు, కృష్ణలీలలు, భక్తశబరి వంటి చిత్రాలకు అసిస్టెంట్‌గా పనిచేసి సినిమా స్క్రిప్టు, దానికి సంబంధించిన విషయాలు తెలుసుకున్నాడు. ‘భక్తశబరి’లో కొన్ని పాటలు, పద్యాలు రాశాడు. హెచ్.ఎమ్. రెడ్డిగారితో పరిచయం కలగడంతో ‘గజదొంగ’ చిత్రానికి వీటూరి మాటలు రాశాడు.

వీటూరి ‘స్వర్ణగౌరి (1962)’ చిత్రానికి కథ, మాటలు, పాటలు రాశాడు. అలా ఆయనకు తొలిసారిగా పూర్తిస్థాయి అవకాశం వచ్చింది. తర్వాత వీటూరి రాసిన తొలి సాంఘిక చిత్రం ‘దేవత (1965)’. ఇందులో రాసిన పాటలు వీటూరికి మంచిపేరు తెచ్చాయి. నిర్మాత భావనారాయణ, జానపదబ్రహ్మ బి.విఠలాచార్యల ప్రోత్సాహంతో దాదాపు 42 చిత్రాలకు రచన చేశాడు. వందకు పైగా పాటలు రాశాడు.

వీటూరి ‘విజయలలిత పిక్చర్స్’ సంస్థను స్థాపించి ‘అదృష్టదేవత (1972)’ సినిమా నిర్మించాడు. వీటూరి రాసిన ‘భారతి’ కథను స్వీయ దర్శకత్వంలో ‘భారతి (1975)’ చిత్రంగా తెరకెక్కించాడు. దానికి మాటలు, పాటలు కూడా వీటూరివే. ‘శ్రీశ్రీశ్రీ మర్యాదరామన్న (1967)’ చిత్రంలోని వీటూరి పాటతోనే ఎస్.పి.బాలు గాయకునిగా సినిమారంగ ప్రవేశం చేశాడు. 1984లో మద్రాసులో కన్నుమూశాడు.

## సినిమాలు

## సినిమా పాటల జాబితా

140.  విజయం మనదే               . ఏలుకొరా 

## నిర్మాతగా
* అదృష్టదేవత,

## దర్శకుడుగా
* భారతి (1975)

## మూలాలు

## యితర లింకులు
* ఐ.ఎం.డి.బి.లో వీటూరి పేజీ.
* వీటూరి జీవిత విశేషాలు

వర్గం:హార్మోనియం విద్వాంసులు
వర్గం:1984 మరణాలు
వర్గం:తెలుగు నవలా రచయితలు
వర్గం:తెలుగు కవులు
వర్గం:తెలుగు సినిమా పాటల రచయితలు
వర్గం:తెలుగు కథా రచయితలు
వర్గం:తెలుగు సినిమా రచయితలు
వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:తెలుగు కళాకారులు
వర్గం:విజయనగరం జిల్లా సినిమా పాటల రచయితలు
వర్గం:విజయనగరం జిల్లా సినిమా రచయితలు
వర్గం:విజయనగరం జిల్లా నాటక రచయితలు
వర్గం:విజయనగరం జిల్లా సినిమా దర్శకులు
వర్గం:విజయనగరం జిల్లా సినిమా నిర్మాతలు
అమూల్

thumb|ఆనంద్ లోని అమూల్ కర్మాగారం
**అమూల్** భారతీయ సహకార డైరీ, గుజరాత్ లోని ఆనంద్  లో ఉంది ఈ సంస్థ.

1946లో ప్రారంభమైన ఈ డైరీ గుజరాత్ సహకార పాల మార్కెటింగ్ సంఘం నిర్వహిస్తుంది. ప్రస్తుతం గుజరాత్ లోని దాదాపు 3.6 మిలియన్ పాడి రైతులు ఈ సంస్థలో వాటాదారులుగా ఉన్నారు.

భారత శ్వేత విప్లవాన్ని ప్రోత్సాహించిన అమూల్ సంస్థ ఈ విప్లవం ద్వారా  ప్రపంచంలోనే భారతదేశాన్ని పాల, పాల ఉత్పత్తుల తయారీ రంగంలో అగ్రగామిగా నిలబెట్టింది. ఈ సమయంలోనే అమూల్ దేశంలోని అతిపెద్ద ఆహార ఉత్పత్తుల తయారీ సంస్థగా ఎదిగి, విదేశీ విపణిలోనూ అగ్రస్థానంలోకి దూసుకెళ్ళింది.

అమూల్ విజయానికి కారణం ఈ సంస్థను స్థాపించి, గుజరాత్ పాల సహకార సంఘానికి చైర్మన్ గా 30 ఏళ్ళు కృషి చేసిన డాక్టర్ వర్ఘీస్ కురియన్కు చెందుతుంది.

## చరిత్ర
14 డిసెంబర్ 1946న అమూల్ సంస్థ రిజిస్టర్ అయింది. ఆనంద్ జిల్లా, చుట్టుపక్కల ప్రాంతాల పాడిరైతుల నుంచీ పాలు కొని, ఇతర నగరాల్లో అమ్మే పోల్సన్ డైరీ వారికి తక్కువ రేటు ఇచ్చి దోపిడీ చేస్తోందంటూ రైతులు అందరూ కలసి కో-ఆపరేటివ్ పద్ధతిలో అమూల్ ను స్థాపించారు. అప్పట్లో ప్రభుత్వం బాంబే నగరానికి పాలు అమ్మేందుకు పోల్సన్ కంపెనీకి గుత్తాధిపత్యం ఇవ్వడంతో రైతులకు తక్కువ ధర ఇచ్చేవారు. పైగా పాలు పాడైపోయాయంటూ ఒకోసారి వారికి అతి తక్కువ ధరలు ఇవ్వడం లేదా మొత్తానికి మానేయడం చేసేవారు.

ఈ దోపిడీకి ఎదురుతిరిగిన కైరా జిల్లా రైతులుసర్దార్ వల్లభభాయి పటేల్ ను సంప్రదించగా, స్థానిక రైతు త్రిభువన్‌దాస్ పటేల్ నాయకత్వంలో కో-అపరేటివ్ పాల సంస్థ పెట్టుకోమని సలహా ఇచ్చారు. త్రిభువన్ దాస్ తదితరులు బాంబే మిల్క్ స్కీమ్ పేరుతో పాల కో-ఆపరేటివ్ సంస్థను ప్రారంభించి పోల్సన్ కంపెనీకి బదులు వాళ్ళే బాంబేకు పాలు సరఫరా చేయడం మొదలుపెట్టారు. రైతుల పనులు నిర్వహించేందుకు మొరార్జీ దేశాయ్ ను పంపించారు వల్లభభాయ్. అలా 1946లో పాలను సేకరించి, అమ్మేందుకు అమూల్ సంస్థను స్థాపించారు. రోజుకు 1-2లీటర్ల పాలు మాత్ర్రమే అమ్మే సన్నకారు రైతులకు కూడా లాభం వచ్చే విధంగా పాల సేకరణ చేసేలా ఈ సంస్థను తయారు చేశారు.

## మూలాలు



వర్గం:1946 స్థాపితాలు
వర్గం:భారతీయ సంస్థలు
దీపస్తంభం

thumb|కళింగపట్నం లైట్ హౌస్
thumb|అర్జెంటీనాలోని ఉషుయాలో ప్రపంచం చివరలో ఉన్న లైట్‌హౌస్
**దీప స్తంభం** లేదా **లైట్ హౌస్,** ఒక రకమైన స్తంభం మీద ప్రత్యేకంగా ఏర్పాటుచేయబడిన దీపం. ఇవి సముద్ర తీర ప్రాంతాలలో నావికుల సౌలభ్యం కోసం ఏర్పాటు చేసిన నిర్మాణాలు. అలెగ్జాండ్రియాలోని దీప స్తంభం పురాతన ప్రపంచ అద్భుతాలలో ఒకటి.

## లైట్ హౌస్ ఉన్న ప్రాంతాలు

### భారతదేశం
భారతదేశంలోని దీపస్తంభాల్ని నిర్వహణ రీత్యా ఏడు జిల్లాలుగా విభజించారు. 
#### కలకత్తా జిల్లా
* సాగర్ ద్వీపం
* పరదీప్
* పూరీ
* గోపాల్ పూర్
* కళింగపట్నం

#### విశాఖపట్నం జిల్లా
thumb|right|భీమిలి దీపస్తంభం
* చింతపల్లి
* భీమునిపట్నం
* విశాఖపట్నం
* పూడిమడక
* పెంటకోట
* అంతర్వేది
* మచిలీపట్నం
* నాగాయలంక
* నిజాంపట్నం

#### మద్రాస్ జిల్లా
thumb|మహాబలిపురం లైట్ హౌస్
thumb|220x220px|చెన్నై మెరీనా  బీచ్ లైట్ హౌస్
* మద్రాస్
* మహాబలిపురం
* పుదుచ్చేరి
* నాగపట్నం
* రామేశ్వరం
* కన్యాకుమారి
#### కొచ్చిన్ జిల్లా
* కొచ్చిన్
* లక్షద్వీప్

#### ముంబై జిల్లా
* ముంబై
* గోవా

#### సౌరాష్ట్ర, కఛ్ జిల్లా
* ద్వారక
#### అండమాన్, నికోబార్ జిల్లా
* అండమాన్
* నికోబార్
* ఇందిరా పాయింట్

## మూలాలు

## బయటి లింకులు

* భారత ప్రభుత్వపు దీప స్తంభాల శాఖ వెబ్ సైటులో పూర్తి వివరాలు.
వర్గం:కట్టడాలు
ఓం నమో శివరుద్రాయ

**ఓం నమో శివరుద్రాయ** 2010 సంవత్సరంలో విడుదలైన ఖలేజా చిత్రంలోని భక్తి గీతం. దీనిని రామజోగయ్య శాస్త్రి రచన చేశారు. వినాయగం రమేశ్, కారుణ్య గానం చేయగా మణిశర్మ సంగీతాన్ని అందించారు.

## నేపథ్యం
అదొక గిరిజన గూడెం. అక్కడి ప్రజలకి చాలా కష్టాలు కలుగుతుంటాయి. వాటిని తీర్చడానికి దేవుడొస్తాడని వారి విశ్వాసం. అక్కడికి మహేశ్ బాబు వస్తాడు. వాళ్లకి ఆయనే దేవుడు. ఆయనే శివుడు. వాళ్ల కష్టాల్ని తీర్చడానికి దేవుడొచ్చాడనే నమ్మకాన్ని ఒక భక్తుడు (షఫీ) పాటగా పాడుతాడు.

## పాట
ఉపోద్ఘాతం :

ఓం నమో శివరుద్రాయ ఓం నమో శితికంఠాయ

ఓం నమో హరనాగాభరణాయ ప్రణవాయ ఢమఢమ ఢమరుక నాదానందాయ

ఓం నమో నిఠలాక్షాయ ఓం నమో భస్మాంగాయ

ఓం నమో హిమశైలా వరణాయ ప్రమధాయ ధిమిధిమి తాండవకేళీ లోలాయ

పల్లవి :

సదాశివా సన్యాసీ తాపసీ కైలాసవాసీ

నీ పాదముద్రలు మోసీ పొంగిపోయ్నాది పల్లెకాశీ

చరణం 1 :

ఏయ్... సూపులసుక్కానీ దారిగా చుక్కలతివాసీ మీదిగా

సూడసక్కని సామి దిగినాడురా ఏసెయ్ రా ఊరువాడా దండోరా

ఏ రంగులహంగుల పొడలేదురా ఈడు జంగమ శంకర శివుడేనురా

నిప్పు గొంతున నిలుపు మచ్చ సాచ్చిగా నీ తాపం శాపం తీర్చేవాడేరా

పైపైకలా బైరాగిలా ఉంటాదిరా ఆ లీలా

లోకాలనేలేటోడు నీకు సాయం రాకపోడూ

ఏయ్ నీలోనే కొలువున్నోడు నిన్ను దాటి పోనెపోడూ

## వివరణ
"శివ" అనే శబ్దమే ఒక నాదం. ఎన్నో రకాలుగా వర్ణించడానికి ఆస్కారం ఉన్న అంశం శివతత్వం. దీనిని పల్లెవాసుల స్వచ్ఛతను కలిపి సామాన్యమైన భాషలోని రచన "సదాశివా సన్యాసీ తాపసీ కైలాసవాసీ" అని మొదలౌతుంది.

చివరికి వెళ్లేసరికి "లోకాలనేలేటోడు నీకు సాయం కాకపోడూ" అని చెబుతూ సామీ అంటే హామీ తానై ఉంటాడ"ని ధైర్యం చెబుతుంది. చెప్పకనే పైపైకలా బైరాగిలో ఉంటాడని, మంచును మంటను ఒక్క తీరుగా లెక్కసేయని ఎన్నో శివుని లీలల్ని చెబుతాడు.

"నిప్పు గొంతున నిలుపు మచ్చ సాచ్చిగా".... గరళాన్ని గొంతులో నిలిపినందుకు సాక్ష్యంగా మచ్చ ఏర్పడిందట... నీలకంఠుడు... గరళకంఠుడు... అద్భుతమైన ప్రయోగం... గిరి...

వర్గం:తెలుగు సినిమా పాటలు
వర్గం:రామజోగయ్యశాస్త్రి రచించిన పాటలు
2011

**2011** గ్రెగోరియన్‌ కాలెండరు యొక్క సాధారణ సంవత్సరము.

## సంఘటనలు
## మరణాలు
thumb|కుడి|ముళ్ళపూడి వెంకటరమణ
* జనవరి 2: గుండవరపు సుబ్బారావు, అభ్యుదయ కవి, విప్లవ గీతాల రచయిత.
* జనవరి 6: ఎస్. టి. జ్ఞానానంద కవి, తెలుగు రచయిత. (జ.1922)
* జనవరి 21: ఇ.వి.వి.సత్యనారాయణ, సినిమా దర్శకుడు. (జ.1958)
* ఫిబ్రవరి 22: మిక్కిలినేని రాధాకృష్ణమూర్తి, నటుడు, రచయిత.
* ఫిబ్రవరి 24: ముళ్ళపూడి వెంకటరమణ, తెలుగు నవల, కథ, సినిమా, హాస్య కథ రచయిత. (జ.1931)
* మార్చి 30: నూతన్ ప్రసాద్, తెలుగు సినిమా రంగములో హాస్య నటుడు, ప్రతినాయకుడు. (జ.1945)
* ఏప్రిల్ 6: సుజాత, దక్షిణ భారత సినిమా నటి. (జ.1952)
* ఏప్రిల్ 24: సత్య సాయి బాబా, భారతీయ ఆధ్యాత్మిక గురువు. (జ.1926)
* జూన్ 3: కరుటూరి సూర్యారావు, కష్టేఫలీ అనే నానుడి నిజము చేసిన గొప్ప వ్యవసాయ, వ్యాపార, పారిశ్రామిక వేత్త. (జ.1933)
* జూన్ 7: నటరాజ రామకృష్ణ, పేరిణి శివతాండవము, నవజనార్దనం వంటి ప్రాచీన నాట్యరీతుల్ని తిరిగి వెలుగులోకి తెచ్చిన నాట్యాచార్యుడు. (జ.1933)
* జూన్ 9: ఎమ్.ఎఫ్. హుస్సేన్, అంతర్జాతీయంగా పేరు పేరొందిన భారతీయ చిత్రకారుడు. (జ. 1915)
* జూన్ 21: కొత్తపల్లి జయశంకర్, తెలంగాణ సిద్ధాంతకర్త, తెలంగాణ పితామహుడు. (జ.1934)
* ఆగష్టు 3: వేగుంట మోహనప్రసాద్, కవి, రచయిత. (జ.1942)
* ఆగష్టు 7: మాతంగి విజయరాజు, రంగస్థల నటులు.
* ఆగష్టు 14: షమ్మీ కపూర్, భారత సినీనటుడు, దర్శకుడు. (జ.1931)
* ఆగష్టు 24: బండి రాజన్ బాబు, ఛాయాచిత్రకారుడు. (జ.1939)
* సెప్టెంబరు 3: నండూరి రామమోహనరావు, తెలుగు పాత్రికేయులు, అభ్యుదయవాది, ‘ఆంధ్రజ్యోతి’ పూర్వ సంపాదకుడు. (జ.1927)
* సెప్టెంబరు 21: తుమ్మల వేణుగోపాలరావు. విద్యా, సాహితీ, సామాజిక వేత్త, వామపక్ష భావజాలసానుభూతిపరుడు. (జ.1928)
* అక్టోబరు 14: జాలాది రాజారావు, తెలుగు రచయిత. (జ.1932) 
* అక్టోబరు 20: అమరపు సత్యనారాయణ, నటుడు, గాయకుడు, రంగస్థల కళాకారుడు. (జ.1936)
* అక్టోబరు 28: దూసి బెనర్జీ భాగవతార్, బెనర్జీవృత్తి గాయకుడు, సంగీత దర్శకుడు, హరికథ కళాకారుడు, రంగస్థల నటుడు, వ్యాఖ్యాత, తబలా కళాకారుడు.
* అక్టోబరు 30: ఎన్.రాజేశ్వర్ రెడ్డి, మహబూబ్ నగర్ జిల్లాకు చెందిన రాజకీయ నాయకుడు, మాజీ ఎమ్మేల్యే. (జ.1956) 
* నవంబరు 28: అవసరాల రామకృష్ణారావు కథలు, నవల రచయిత. (జ.1931)
* నవంబరు 28: అక్కినేని అన్నపూర్ణ, తెలుగు సినిమా నటుడు అక్కినేని నాగేశ్వరరావు భార్య. (జ.1933)
* నవంబరు 30: ఏల్చూరి విజయరాఘవ రావు,  భారతీయ సంగీతకారుడు, వేణుగాన విద్వాంసుడు, సంగీత దర్శకుడు, రచయిత. (జ.1925)
* డిసెంబరు 3: దేవానంద్, హిందీ చలనచిత్ర నటుడు. (జ.1923)
* డిసెంబరు 11: మల్లెమాల సుందర రామిరెడ్డి,  తెలుగు రచయిత, సినీ నిర్మాత. (జ.1924)
* డిసెంబరు 25: ఇలపావులూరి పాండురంగారావు, శతాధిక గ్రంథరచయిత. అనువాదకుడు. (జ.1930)

## ఇవి కూడా చూడండి
* 2011లో క్రీడలు

వర్గం:2010లు
క్రోధం (సినిమా)

క్రోధం 2011లో విడుదలైన తెలుగు సినిమా.  మోషన్ పిక్చర్ పార్ట్‌నర్స్ ఇంటర్నేషనల్ బ్యానర్ పై నిర్మించిన ఈ సినిమాకు సీమన్ దర్శకత్వం వహించాడు. ఇది తమిళ చిత్రం తంబి (2006) యొక్క తెలుగు వెర్షన్. మాధవన్, పూజ, వడివేలు ప్రధాన తారాగణంగా నటించిన ఈ సినిమాకు  విద్యాసాగర్ సంగీతాన్నందించాడు. 

## విశేషాలు
పూర్తి యాక్షన్, మాస్ ఎంటర్‌టైనర్‌గా ఉంటుంది. మాధవన్ పాత్ర ఆకట్టుకుంటుంది. పూజ గ్లామర్ ప్రత్యేక ఆకర్షణ. యాక్షన్, సెంటిమెంట్, రొమాన్స్ అన్ని మేళవించిన చిత్రమిది. విద్యాసాగర్ మంచి బాణీలను అందించారు. 
## తారాగణం

* మాధవన్, 
* పూజా ఉమాశంకర్
* బిజుమీనన్
* వడివేలు
* మణివణ్ణణ్ (నటుడు)
* మనోబాల
* పూజా ఉమాశంకర్
* రాజ్ కపూర్ (తమిళ దర్శకుడు)
* సాసి
* దేవా
* సుమిత్రా
* రాగసుధ
* గీతా రవిశంకర్
* విజయ కిట్టి
* వాసవి దేశిక
* సుజాత్రి పంజు
## ఇతర వివరాలు

* **దర్శకుడు**: శ్రీమాన్ 
* **నిర్మాతలు **: ఎస్వీ రమణ, నవీన్. 
* **సంగీతం**: విద్యాసాగర్ 
* **మాటలు **: ఘంటసాల రత్నకుమార్.

## మూలాలు

## భాహ్య లంకెలు
చవ్వ

**చవ్వ** అను పదము ఎక్కువగా దక్షిణ భారతదేశం ఆంధ్రప్రదేశ్ రాష్ట్రం వైఎస్ఆర్ జిల్లా పులివెందుల తాలుకాలో రెడ్డి సామాజిక వర్గానికి చెందిన వారి ఇంటిపేరుగా ఉంటుంది.వీరిధి ముఖ్యముగ హిందూ మతము మతమర్పిడులవలన క్రైస్తవులను కూడా అక్కడక్కడ చూడవచ్చు. వీరి మాతృభాష తెలుగు ముఖ్యంగ రాయలసీమ యాసలో మాట్లాడెదరు.

## చరిత్ర
పులివెందుల తాలుకలోని హిమకుంట్లా అను గ్రామంలో దాదాపు డబ్బై శాతం మందికి చవ్వ అనునది ఇంటిపేరుగా ఉంది. ఈ గ్రామానికి గల చుట్టుపక్క గ్రామాలలో ఇంచు మించు ఇదే శాతం ఈ ఇంటి పేరుగలవారు ఉన్నారు. ఈ గ్రామాలలో కొన్ని వందల సంవత్సరాలుగా ఒక సంప్రదాయం వస్తూవుంది. **పిచ్చికుంట్లోలు** అని పిలువబడు ఒక సామాజిక వర్గం వారు ఆ గ్రామాలలోని ఇంటి పేర్ల యొక్క చరిత్ర, తరతరాలుగా చాటుతూ వస్తునారు. క్రమక్రమంగా ఈ సంప్రదాయం కనుమరుగవుతూ వస్తోంది.

## ఇంటి పేరుతో వ్యక్తులు

* చవ్వా చంద్రశేఖర్ రెడ్డి : విసు కన్సలటెన్సీ, విసు ఫిలింస్ అధినేత, చలన చిత్ర నిర్మాత, పారిశ్రామికవేత్త.

## మూలాలు

వర్గం:ఇంటిపేర్లు
చొల్లంగిపేట (అయోమయనివృత్తి)

*చొల్లంగి పేట -  తూర్పు గోదావరి జిల్లా,తాళ్లరేవు మండలానికి చందిన గ్రామం.
*చొల్లంగిపేట - విజయనగరం జిల్లా,డెంకాడ మండలానికి చెందిన గ్రామం.
హెచ్.ఆర్.పద్మనాభశాస్త్రి

**హెచ్.ఆర్.పద్మనాభశాస్త్రి** అలనాటి తెలుగు చలనచిత్ర సంగీతదర్శకుడు. ఈయన సెప్టంబర్ 1914 వ సంవత్సరాన, కర్ణాటక రాష్ట్రంలో హోస్పేట అనే ఊరిలో జన్మించారు. ఈయన పూర్తి పేరు "హోస్పేట రామశేష పద్మనాభ శాస్త్రి". తొలుత ఈయన ఒక  హార్మోనియం వాద్యకారుడు, రంగస్థల సంగీతదర్శకుడు. ఆయన మొట్టమొదటి తెలుగు చలనచిత్ర సంగీతదర్శకుడు. తెలుగులో మొట్టమొదటి టాకీ భక్త ప్రహ్లాద (1931)కు ఈయనే సంగీతదర్శకుడు. తెలుగే కాక ఇతర దక్షిణభారతీయ భాషా చిత్రాలకు కూడా ఈయన పనిచేశారు. కన్నడ రంగస్థల, చలనచిత్ర నటుడు ఆర్.నాగేంద్రరావు తొలి కన్నడ టాకీ *సతీ సులోచన* (1934) కి పద్మనాభశాస్త్రిని సంగీతం సమకూర్చడానికి కుదుర్చుకున్నారు, కానీ తర్వాత నాగేంద్రరావే ఆ పనిని చేశాడు, పద్మనాభశాస్త్రి అయనకు సహాయకునిగా పనిచేశాడు. మన తెలుగు సినిమా సంగీతానికి పునాది రాయి వేసిన వ్యక్తి హెచ్.ఆర్.పద్మనాభ శాస్త్రి. ఈయన పూర్వీకులు పదహారణాల తెలుగువారు. అయితే తాత ముత్తాత లంతా హోస్పేటలో స్థిరపడిపోయారు. తమిళ చిత్రం *కంకణమ్* (1947) తో గాయని పి.లీలను చలనచిత్ర రంగానికి పరిచయం చేశారు. శ్రీకృష్ణ తులాభారం (1955) చిత్రంలో సత్యభామ వేషం ధరించిన నటగాయని ఎస్.వరలక్ష్మి ఈయన సంగీతదర్శకత్వంలో స్థానం నరసింహరావు రచించిన సుప్రసిద్ధమైన *మీరజాలగలడా నాయానతి* పాట ఆలపించింది. 1970 వ సంవత్సరం వరకు కూడా ఈయన సంగీత విభాగంలోనే పనిచేసారు. కె.వి.మహదేవన్ కొన్నాళ్లపాటు పద్మనాభ శాస్త్రిని తన దగ్గరే పెట్టుకున్నారు. ఎంతో మంది సంగీత దర్శకులకు, సంగీత కళాకారులకు శిక్షణ ఇచ్చిన తొలితరం సంగీత దర్శకుడీయన. ఈయన సెప్టెంబర్ 14, 1970 వ సంవత్సరంలో కన్నుమూశారు.

## చిత్రసమాహారం
# భక్త ప్రహ్లాద (1931)
# చిత్రనళీయం (1938)
# తెనాలి రామకృష్ణ (1941)
# ఘరానా దొంగ (1942)
# సుమతి (ఎన్.బి.దినకర రావుతో) (1942)
# రాధా రమణ (కన్నడం) (1942)
# తాసిల్దార్ (1944)
# కంకణం (తమిళం) (1946)
# బిల్హణ (తమిళం) (1946)
# రక్షరేఖ (1949)
# నిర్దోషి (1951)
# పేద రైతు (1952)
# మంజరి (1953)
# శ్రీకృష్ణ తులాభారం (బాబు రావుతో) (1955)
# నాగపంచమి (ఎస్.వి.వెంకట్రామన్ తో) (1956)
# ప్రేమే దైవం (విజయభాస్కర్ తో) (1957)
# ప్రేమద పుత్రి (కన్నడం) (1957)
# అన్బే దైవం 
# సతీ సావిత్రి (మరో ఏడుగురు సంగీత దర్శకులతో) (1957)
# భక్త రామదాసు (నాగయ్య, ఓగిరాల, అశ్వత్థామతో) (1964)

## బయటి లింకులు
* oldtelugusongs.comలో పద్మనాభశాస్త్రి పాటలు వినండి
* ఐ.ఎం.డి.బి లో ఆయన వివరాలు
* ఆయన జీవిత విశేషాలు

వర్గం:తెలుగు సినిమా సంగీత దర్శకులు
వర్గం:1914 జననాలు
వర్గం:1970 మరణాలు
వర్గం:హార్మోనియం విద్వాంసులు
వర్గం:కర్ణాటక వ్యక్తులు
సిల్వెస్టర్ స్టాలోన్

మైఖేల్ **సిల్వెస్టర్ స్టాలోన్** గార్డెంజియో (జూలై 6, 1946 న జన్మించారు), సాధారణంగా సిల్వెస్టర్ స్టాలోన్ అని పిలుస్తారు, మారుపేరు స్లి స్టాలోన్ , అమెరికన్ నటుడు, చిత్ర నిర్మాత, రచయిత, సినిమా దర్శకుడు. స్టాలోన్ మాక్ వాదం, హాలీవుడ్ పోరాట పాత్రలకు ప్రసిద్ధి చెందారు. ఇతడు పోషించిన బాక్సర్ రాకీ బాల్బోయ్, జాన్ రాంబో పాత్రలు మంచి గుర్తింపును తీసుకువచ్చాయి., 

## ప్రస్తావనలు

## బాహ్య లింకులు

* 
* 
* 
* 

వర్గం:అమెరికా సినిమా నటులు
వర్గం:న్యూయార్క్ రచయితలు
వర్గం:అమెరికా సినిమా దర్శకులు
వర్గం:1946 జననాలు
వర్గం:అమెరికా వ్యక్తులు
వర్గం:జీవిస్తున్న ప్రజలు
అనంత్ పాయ్

*అంకుల్ పాయ్*గా (తెలుగులో విడుదలైన పుస్తకాల్లో "పాయ్ మామ"గా) సుప్రసిద్ధుడైన అనంత్ పాయ్(Kannada:ಅನಂತ ಪೈ) (17 సెప్టెంబర్ 1929 – 24 ఫిబ్రవరి 2011) ఒక భారతీయ కామిక్స్ సృష్టికర్త. 1967 లో ఆయన ప్రారంభించిన *[[అమర్ చిత్ర కథ]]* పుస్తకాల ద్వారా పాఠకులకు బాగా చేరువయ్యాడు. బొమ్మల ద్వారా భారతీయ జానపద కథలను, పౌరాణిక కథలను తరువాతి తరం వారికి చేరువయ్యేలా చేశాడు. ఇది కాక, 1980లో పిల్లల కోసం మరొక బొమ్మల కథల పత్రిక "టింకిల్"ను కూడా ప్రారంభించాడు.

## తొలినాళ్ళ జీవితం
అనంత్ పాయ్ కర్ణాటక లోని కర్కాలాలో వెంకటరాయ పాయ్, సుశీలా పాయ్ దంపతులకు జన్మించాడు. ఆయనకు రెండు సంవత్సరాల వయసులోనే తల్లిదండ్రులిద్దర్నీ పోగొట్టుకున్నాడు. పన్నెండు సంవత్సరాల వయసులో ముంబైకి వచ్చి మాహిమ్ లోని ఓరియంటల్ స్కూల్ లో చదివాడు. బాంబే విశ్వవిద్యాలయంలో రసాయన శాస్త్ర విభాగంలో రసాయన శాస్త్రం, భౌతిక శాస్త్రం చదివాడు.

కామిక్స్, పుస్తక ప్రచురణ పట్ల ఉన్న ఆసక్తి కొద్దీ 1954లో "మానవ్" అన్న పిల్లల పత్రిక ఒకటి స్థాపించాడు కానీ, అది ఎక్కువ కాలం నిలబడలేదు. తరువాత "టైమ్స్ ఆఫ్ ఇండియా" పత్రికలో చేరాడు. ఆ సమయంలోనే ఆ పత్రిక "ఇంద్రజల్ కామిక్స్" మొదలుపెట్టింది.

ఆయన ధర్మపత్ని లలితా పాయ్.
## సూచికలు

## యితర లింకులు
* అనంత్ పాయ్ జీవిత చరిత్ర
* ఆంగ్ల వికీ లో వ్యాసం
*Amar Chitra Katha
*Tinkle Online
*Biography of Anant Pai by Atula Ahuja
*Interview by Atula Ahuja

వర్గం:కర్ణాటక వ్యక్తులు
వర్గం:1929 జననాలు
వర్గం:2011 మరణాలు
నీలావతి

* నీలావతి, విజయనగరం జిల్లా
* నీలావతి (పలాస)
బ్రహ్మచర్యం

బ్రహ్మచార్య అనేది భారతీయ మతాలలో ఒక భావన, దీని అర్ధం "బ్రహ్మానికి అనుగుణంగా ప్రవర్తించడం" లేదా "బ్రాహ్మణ మార్గంలో". యోగా, హిందూ మతం, బౌద్ధమతంలో ఇది సాధారణంగా లైంగిక వాంఛల అదుపు లేదా సంయమనం ద్వారా వర్గీకరించబడిన జీవనశైలిని సూచిస్తుంది.

బ్రహ్మచార్య "సిలిబసి" అనే ఆంగ్ల పదానికి కొంత భిన్నంగా ఉంటుంది, అంటే లైంగిక కార్యకలాపాలలో పాల్గొనకపోవడం. బ్రహ్మచర్యం అనగా కోరికలను అదుపులో ఉ౦చుకోవడం. క్రింది శ్లోకం బ్రహ్మచర్యం యొక్క విశిష్టతను తెలియజేస్తుంది.


**బ్రహ్మచర్యం ప్రపక్ష్యామి బ్రహ్మప్రాప్తికరమ్ నృణామ్
ఆయురారోగ్యమైశ్వర్యం మనస్స్యాస్థ్యం శివాత్మకమ్**


* అది సకల జనులకును
* బ్రహ్మప్రాప్తిని (మోక్షమును) గలుగజేయును. ఆయుస్సును, జ్ఞానసంపత్తును,
* మనస్సుకు నిలకడను కలిగించును., ఆ బ్రహ్మఛర్య మనునది 
* శివస్వరూపము. అనగా మంగళరూపము, పరమశివమైనది.

సామాన్యంగా జనబాహుళ్యంలో బ్రహ్మచర్యం అంటే పెళ్ళి చేసుకోకుండా ఉండిపోవడం అనే అర్థం ఉంది.

ఒక సందర్భంలో, బ్రహ్మచర్యం మానవ జీవితంలోని నాలుగు ఆశ్రమాలలో (వయస్సు-ఆధారిత దశలు) మొదటిది, గృహస్థ (గృహస్థుడు), వానప్రస్థ (అటవీ నివాసి), సన్యాసం (త్యజించడం) ఇతర మూడు ఆశ్రమాలు. బాల్యం నుండి ఇరవై ఐదు సంవత్సరాల వయస్సు వరకు - బ్రహ్మచర్య దశ విద్యపై దృష్టి కేంద్రీకరించింది. ఈ సందర్భంలో, ఇది ఒక గురువు నుండి నేర్చుకునే ప్రయోజనాల కోసం, ఆధ్యాత్మిక విముక్తి (సంస్కృత: మోక్షం) సాధించే ప్రయోజనాల కోసం జీవిత తరువాతి దశలలో పవిత్రతను సూచిస్తుంది.

## మూలాలు

## వనరులు

* 
* 

## ఇతర పఠనాలు

* Carl Olson, Celibacy and Religious Traditions, Oxford University Press, 
* Elisabeth Haich, *Sexual Energy and Yoga*. Aurora Press,  (1982)
* Stuart Sovatsky: "Eros, Consciousness and Kundalini: Tantric Celibacy and the Mysteries of Eros". Inner Traditions, Rochester, VT. (1999)
* Swami Narayanananda: *The Way to Peace, Power and Long Life*. N.U. Yoga Trust, Denmark, 2001 (1st ed. 1945)
* Swami Narayanananda: *Brahmacharya, Its Necessity and Practice for Boys and Girls*. N.U. Yoga Trust, Denmark, 2001 (1st ed. 1960)

## బాహ్య లంకెలు

* 
* 
* 
* Nakedness, Nonviolence, and Brahmacharya: Gandhi's Experiments in Celibate Sexuality Vinay Lal (2000), Journal of the History of Sexuality, Vol. 9, No. 1/2, pp.&nbsp;105–136
* Seminal Truth: A Modern Science of Male Celibacy in North India Joseph S. Alter, Medical Anthropology Quarterly, New Series, Vol. 11, No. 3 (Sep., 1997), pp.&nbsp;275–298
* Ritual, knowledge, and being: initiation and Veda study in ancient India, Brian Smith (1986), Numen, 33 (1) : 65–89.
* Renunciation in the Religious Traditions of South Asia Richard Burghart (1983), Man, 18 (4) : 635–653.
* Brahmacharya – Celibacy and Fidelity Himalayan Academy, Gutenberg Archives
* The Role of Celibacy in the Spiritual Life An interview with Swami Chidananda
* Brahmacharya by Swami Sivananda
*  Chapters 5, 6 and 7 discuss Vivekananda's views on Brahmacharya

వర్గం:హిందూమతం
భరణి నక్షత్రము జాతకుల

శుక్రుడు అధిదేవతగా కలిగిన భరణి నక్షత్రంలో పుట్టిన జాతకులు ఇతరులను ఆకట్టుకునే ఛాయను కలిగి ఉంటారు. పరిశుభ్రతకు అధిక ప్రాధాన్యమిచ్చే ఈ జాతకులు ఎదుటివారిని ఎంత గొప్పగా పొగుడుతారో అదే నోటితో అంత కఠినంగా విమర్శిస్తారని జ్యోతిష్య నిపుణులు అంటున్నారు.

తాను నమ్మిన సిద్ధాంతాలకు తిలోదకాలు ఇవ్వరు. ఎట్టి పరిస్థితుల్లోనూ తమ వైఖరిలో మార్చుకోరు. దీనివల్ల అనుకున్న స్థాయిలో అభివృద్ధి సాధించడానికి ఆటంకాలు ఎదురవుతాయి. అందుచేత ప్రతి నిత్యం భరణీ నక్షత్రములో పుట్టిన జాతకులు మహాలక్ష్మిదేవి పూజించడం ద్వారా శుభ ఫలితాలుంటాయి. ఇంకా సంవత్సరానికి ఒక్కసారైనా ఇంద్రాణీ హోమం చేయించడం వల్ల మంచి జరుగుతుందని జ్యోతిష్య నిపుణులు సూచిస్తున్నారు.

అలాగే భరణి నక్షత్రంలో పుట్టిన జాతకులు ధనంపట్ల, స్త్రీల పట్ల మోజు లేనట్లు నటిస్తారు. అలంకరణపై ఆసక్తి చూపే ఈ జాతకులకు భార్య వల్ల అదృష్టం కలిసివస్తుంది. వీరికి స్త్రీ సంతానం ఎక్కువగా ఉంటుంది. స్త్రీ సంతానంపై అధిక ప్రేమను కలిగి వుండే ఈ జాతకులు అనేక మందికి జీవనాభివృద్ధి కలిగిస్తారు. సంఘంలో కీర్తిప్రతిష్టలు సంపాదించుకుంటారని జ్యోతిష్య నిపుణులు అంటున్నారు.

ఇకపోతే.. భరణి నక్షత్రంలో పుట్టిన జాతకులకు 9 అనే సంఖ్య అనుకూలిస్తుంది. ఇంకా 9, 18, 27, 36, 45, 54, 63, 72 అనే సంఖ్యలు కూడా శుభఫలితాలనిస్తాయి. అలాగే ఈ జాతకులకు ఎరుపు, తెలుపు రంగులు అదృష్టానిస్తాయి. ఇందులో ఎరుపు రంగు చేతిరుమాలును వాడటం ద్వారా శుభ ఫలితాలు చేకూరుతాయి.

ఇదేవిధంగా భరణి నక్షత్ర జాతకులకు కుజ గ్రహ ప్రభావం ఉండటంతో మంగళవారం వీరికి కలిసివస్తుంది. బుధ, ఆదివారాలు సామాన్య ఫలితాలనిస్తాయి. అయితే గురువారం మాత్రం ఎలాంటి శుభకార్యాలు ప్రారంభించడం మంచిది కాదని జ్యోతిష్య నిపుణులు సూచిస్తున్నారు.

వర్గం:జ్యోతిష శాస్త్రం
నల్ల జాతీయత్వం

**నల్ల జాతీయత్వం **అనేది ఒక జాతి యొక్క గుర్తింపును ప్రబోధిస్తుంది. అనేకమైన స్థానిక జాతీయతల తాత్త్వికతలు ఉన్నా, అన్ని నల్ల జాతీయతల సిద్ధాంతాలూ ఐక్యత, స్వంత గుర్తింపులు, అంటే యూరోపియన్ సమాజాల నుంచి విభజన, లేదా స్వాతంత్ర్యం కోరుతుంది. మార్టిన్ డెలనీ** **అనే నాయకుడు నల్ల జాతీయతా  పితామహునిగా వ్యవహరింపబడ్డారు.

హైటియన్ విప్లవం విజయం సాధించడంతో 19వ శతాబ్దంలో మార్కస్ గార్వే, హెన్రీ మాక్నీల్ టర్నర్, మారిటన్ డెలనీ, హెన్రీ హైలాండ్ గార్నెట్, ఎడ్వర్డ్ విల్మట్ బ్లిడిన్, పాల్ కాఫ్ వంటి వారి కృషితో రాజకీయంగా నల్ల జాతీయులు, ఆఫ్రికా జాతీయవాదం తెరపైకి వచ్చాయి.  నల్లా జాతీయవాద నేపథ్యంలో 19వ శతాబ్దంలో అమెరికాలోని  ఆఫ్రికా  బానిసలను  తిరిగి వారి స్వదేశాలైన లిబీరియా, సైర లియోన్ లకు తరలించారు. 1910 నుండి 1920ల వరకు మార్కస్ గార్వే స్థాపించిన యూనివర్శల్ నీగ్రో ఇంప్రూవ్ మెంట్ సొసైటీ నల్ల జాతీయిల హక్కుల పోరాటంలో కీలకమైన పాత్ర పోషించింది. ఆ కాలంలో ఈ సొసైటీలో 11 మిలియన్ సభ్యులు ఉండేవారు.

విల్సన్ జెరెమై మోసెస్ తన ప్రముఖ పుస్తకం క్లాసికల్ బ్లాక్ నేషనలిజంలో నల్లా జాతీయత్వాన్ని గురించి అవగాహన చేసుకోవాలంటే  3 వివిధ సమయాల్లోని నల్ల జాతీయవాదాన్ని పరిశీలిస్తే దాని గురించి వివిధ సైద్ధాంతిక కోణాల్లో దృక్పధం పెరుగుతుందని అంటారాయన.

నల్ల జాతీయవాదానికి ముందు నుంచి మొదటిసారి ఆఫ్రికన్లను అమెరికన్లు బానిసలుగా తీసుకువెళ్లాకా వచ్చిన మొదటి విప్లవ సమయం వరకు మొదటి దశగా పరిగణిస్తారు. రెండో దశ విప్లవ యుద్ధం మొదలుపెట్టినప్పటి నుంచి కాలనీల్లో ముఖ్యంగా న్యూ ఇంగ్లాండ్, పెన్సైల్వనియాల్లోని  ఆఫ్రికా విద్యావంతులు సమాజంలో ఆఫ్రికన్లపై జరుగుతున్న అసమానతల గురించి ఆలోచించే సమయాన్ని రెండవ పరిణామ సమయంగా పరిగణిస్తారు. ఆ సమయంలోనే చారిత్రిక ప్రాముఖ్యత సంపాదించుకున్న ప్రిన్స్ హాల్, రిచర్డ్ అల్లెన్, అబ్సలం జోన్స్ వంటి వారు కొన్ని ఆఫ్రికన్ సొసైటీలను ప్రారంభించారు. ఈ సొసైటీలు లాడ్జ్ లు, చర్చ్ లు స్థాపించాయి. ఈ సంస్థలు వ్యక్తిగత పరిణితికీ, వేరే సంస్థల అభివృద్ధిలోనూ కీలక పాత్ర పోషించాయి. 

నల్ల జాతీయవాదంలో మూడవ దశ పునర్నిర్మాణ యుగంతో మరీ ముఖ్యంగా ఆఫ్రికా-అమెరికా క్రైస్తవ మతాధికారుల మధ్య వైషమ్యాలతో ప్రారంభమయింది. ఆఫ్రికన్లు అనుభవించిన బానిసత్వానికి వ్యతిరేకంగా  క్రైస్తవ మతాధికారుల వృత్తాలు అప్పటికే విడిపోయి, ప్రజల ఆమోదాన్ని పొందాయి. ఆ సమయంలో  అమెరికాలో జిం క్రో చట్టాలు అమలులో ఉండేవి. ఈ బలవంతపు బానిసత్వం వల్ల ఆధునిక నల్ల జాతీయవాదం  తెరపైకి వచ్చింది. తమ జాతి మర్యాదను కాపాడుకోవాలనే ఉద్దేశంతో  ఈ దశలో నల్ల జాతీయులు కానివారు విడిపోయి,  కొత్త కమ్యూనిటీలను నిర్మించుకున్నారు. ఈ పరిణామాల వల్ల మూరిష్ సైన్స్ టెంపుల్, ఇస్లామ్ జాతీయత వంటి కొత్త రకపు సిద్ధాంతాలు బయలుదేరాయి. 1960లలో మత, సాంస్కృతిక, రాజకీయ జాతీయవాదం ముందుకు వచ్చింది. కానీ నల్ల జాతీయవాదం మాత్రం ఆఫ్రోసెంట్రిజమ్ అనే సాంస్కృతిక సిద్ధాంతాలను ప్రచారం చేస్తూనే ఉంది. నల్ల జాతీయవాదుల సంస్కృతిని ఆఫ్రోసెంట్రిజమ్ కాపాడుతుంటుంది.

## నేపథ్యం

### మార్కస్ గార్వే
మార్కస్ గార్వే ప్రపంచంలోని అందరు నల్లజాతీయులను తమ సంస్కృతిలోని  అందాన్ని గుర్తించాలని, నల్ల జాతీయులుగా ఉండడానికి గర్వపడాలి అంటూ పిలుపునిచ్చారు.

## References

వర్గం:సంస్కృతి ద్వారా పేర్లు
పిరాట్లంక

**పిరాట్లంక**, బాపట్ల జిల్లా, రేపల్లె మండలం లోని రెవెన్యూయేతర  గ్రామం. పిన్ కోడ్ నం. 522 264., ఎస్.ట్.డి.కోడ్ = 08648.

ఈ ఊరిలో కృష్ణా నది ప్రవహిస్తుంది. 
## గ్రామంలో విద్యా సౌకర్యాలు
### జిల్లా పరిషత్తు ఉన్నత పాఠశాల
*ఈ పాఠశాలలో 10వ తరగతి చదువుచున్న ఎన్.నవ్య అను విద్యార్థిని, అండర్17 విభాగంలో, జిల్లా బాలికల వాలీబాల్ జట్టుకి ఎంపికైనది. ఈమె 2014, సెప్టెంబరు-22 నుండి 24 వరకు, పశ్చిమగోదావరి జిల్లాలో నిర్వహించే రాష్ట్రస్థాయి జట్టులో పాల్గొంటుంది.
*ఇటీవల తూములూరులో నిర్వహించిన వాలీబాల్ పోటీలలో, ఈ పాఠశాలలో చదువుచున్న లోకేశ్వరి అను విద్యార్థిని అండర్-14 విభాగంలోనూ, మానస అను విద్యార్థి అండర్-17 విభాగంలోనూ తమ ప్రతిభ ప్రదర్శించి, జిల్లా జట్లకు ఎంపికైనారు. త్వరలో నిర్వహించు రాష్ట్రస్థాయి పోటీలలో వారు పాల్గొంటారు. 
*ఈ పాఠశాలకు దాతల ఆర్థిక సహకారంతో పలు సౌకర్యాలు సమకూరుచున్నవి. దాతలు ఇచ్చిన విరాళలను బ్యాంకులో డిపాజిట్టు చేసి ఆ వచ్చే వడ్డీతో, ప్రతి సంవత్సరం ప్రతిభావంతులైన విద్యార్థులకు ప్రోత్సాహక బహుమతులు అందజేయుచున్నారు. పాఠశాలలో డ్యుయల్ డస్క్ బెంచీలు ఏర్పాటుచేసారు. పాఠశాలకు ముఖమండపం అమర్చారు. ఉపాధ్యాయులకు మరుగుదొడ్ల సౌకర్యం, విద్యార్థుల సైకిళ్లు భద్రపరచుకొనుటకు ఒక షెడ్డు సమకూరినవి. దాతలు అందించుచున్న సౌకర్యాలతో విద్యార్థులు చదువులోనూ, క్రీడలలోనూ గూడా రాణించుచున్నారు. 
*2016, నవంబరు-17,18,19వ తేదీలలో కృష్ణా జిల్లాలోని కానూరు (విజయవాడ దగ్గర) లో నిర్వహించిన రాష్ట్రస్థాయి పాఠశాలల వాలీబాల్ క్రీడాపోటీలలో, ఈ పాఠశాలలో 8వ తరగతి చదువుచున్న యార్లగడ్డ లోకేశ్వరి అను విద్యార్థిని, గుంటూరు జిల్లాజట్టులో కెప్టెనుగా పాల్గొని జట్టు ప్రథస్థానంలో నిల్చుటకు తన ప్రతిభ ప్రదర్శించి, జాతీయస్థాయి వాలీబాల్ క్రీడాపోటీలలో అండర్-14 విభాగంలో పాల్గొనడానికి అర్హత సాధించింది. ఈ విద్యార్థిని, 2016, డిసెంబరు- 5 నుండి 10వతేదీ వరకు, మధ్యప్రదేశ్ రాష్ట్రంలో నిర్వహించు జాతీయస్థాయి పాఠశాలల వాలీబాల్పోటీలలో ఆంధ్రప్రదేశ్ రాష్ట్ర జట్టులో పాల్గొంటుంది. 

### మండల పరిషత్తు ప్రాధమిక పాఠశాల
ఈ పాఠశాలలో ప్రధానోపాధ్యాయినిగా పనిచేయుచున్న శ్రీమతి పావనకుమారి, 2016, సెప్టెంబరు-5వ తేదీనాడు, గుంటూరు జిల్లా ఉత్తమ ఉపాధ్యాయినిగా పురస్కారం అందుకున్నారు. 
## మౌలిక సదుపాయాలు

### వైద్య సౌకర్యం
ప్రాథమిక ఆరోగ్య ఉపకేంద్రం.
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో పెట్లపల్లి పద్మ, సర్పంచిగా ఎన్నికైనారు.

వర్గం:రేపల్లె మండలం లోని రెవిన్యూయేతర గ్రామాలు
షట్సంపత్తి

**<span lang="en" dir="rtl">షట్సంపత్తి</span>** అనగా ఆరు సంపత్తులు.

## శమము
- "విషయాల మిధ్యాత్వాన్ని, అనిత్యతను మళ్ళి మళ్ళి గుర్తించి విరక్తమయిన మనసు, 
సదా శాంతంగా లక్ష్యం వైపు నియమితమయి ఉండడమే శమం అనబడుతుంది."

## దమము
- "కర్మేంద్రియాలనూ జ్ఞానేంద్రియాలనూ వాటికి సంబంధించిన భోగవస్తువుల ఆకర్షణ నుండి
సదా మళ్ళించి నియమిస్తూ ఉండడమే దమము అనబడుతుంది."

## తితిక్ష
- "దుఃఖానుభవాలను, బాధలను, తప్పించుకోవాలనే కోరికకూడా లేకుండా ప్రతీకార వాంఛ
లేకుండా శాంతంగా సహనంతో అనుభవించడాన్ని తితిక్ష అంటారు."

## ఉపరతి
- "బాహ్యంగా వస్తువులున్నప్పటికీ ఇంద్రియాలలో సంచలనం గలగకుండా ఉండడమే ఉపరతి 
అనబడుతుంది."

## శ్రద్ధ
- "శాస్త్రపు వాచ్య, లక్ష్యార్ధాలనూ, గురు వాక్యాలనూ యధాతధంగా అర్ధంచేసుకోగల, 
వివేక విజ్ఞాన పూరిత ప్రశాంత మనఃస్థితి శ్రద్ధ అనబడుతుంది. ఈ శ్రద్ధ వలన మాత్రమే
సత్యదర్శనం సంభవమవుతుంది."

## సమాధి
- "సునిశితమూ, తీక్షణమూ వివేక విజ్ఞాన పూరితమూ అయిన బుద్దికి కూడా అందడానికి
వీలులేని పరమ సత్యాన్ని సదా సమగ్రంగా, ఏకాగ్రంగా ధ్యానిస్తూ ఉండే మనసు సమాధిలో
ఉందని అంటారు."

## మూలాలు

వర్గం:సంఖ్యానుగుణ వ్యాసములు
ఎనమలపాలెం

**ఎనమల పాలెమ్**, తిరుపతి జిల్లా, వడమాలపేట మండలానికి చెందిన రెవెన్యూయేతర గ్రామం.  

## మూలాలు
వేగావతి నది

**వేగావతి నది** (పెద్దగెడ్డ నది)  ఉత్తరాంధ్రలో ప్రవహించే నది.  పార్వతీపురం మన్యం జిల్లా పాచిపెంట సమీపంలోని కొండలలో పుట్టి, మద్దువలస జలాశయం వద్ద సువర్ణముఖి నదిలో కలుస్తుంది. ఈ నది పార్వతీపురం మన్యం జిల్లాలో పాచిపెంట, సాలూరు, విజయనగరం జిల్లాలో  రామభద్రాపురం, బొబ్బిలి, బాడంగి, తెర్లాం, బలిజపేట మండలాల గుండా ప్రవహించి వంతరాం వద్ద శ్రీకాకుళం జిల్లాలోకి ప్రవేశిస్తుంది. ఈ నది ఒడ్డున ఉన్న పట్టణాల్లో సాలూరు ముఖ్యమైంది. 

## ప్రాజెక్టులు
వేగావతి నదిపై పెద్దగెడ్డ జలాశయం, రొంపిల్లి ఆనకట్ట, పారాది ఆనకట్ట, కర్రివలస ఆనకట్టలు నిర్మించారు. పెద్దగెడ్డ జలాశయం నిల్వ సామర్థ్యం 1.05 టిఎమ్‌సి. దీని శంకుస్థాపన చంద్రబాబునాయుడు చేశాడు. వై.ఎస్. రాజశేఖర్ రెడ్డి ప్రారంభోత్సవం చేసాడు. ఈ రిజర్వాయర్ ఎదురుగా ఒక శివాలయం ఉంది. చుట్టూ కొండల మధ్య ఈ జలాశయం. పాచిపెంటలో పర్యాటక ఆకర్షణగా ఉంది. దీని ద్వారా ఉమ్మడి విజయనగరం జిల్లాలోని పాచిపెంట, సాలూరు, రామభద్రాపురం మండలాల్లోని 28 గ్రామాల్లో 12,000 ఎకరాలకు సాగునీరు అందుతుంది. రొంపిల్లి ఆనకట్ట ద్వారా 6 వేలు, పారాది ఆనకట్ట ద్వారా 8 వేలు, కర్రివలస ఆనకట్ట ద్వారా 4 వేల ఎకరాలకు సాగునీరందుతోంది. 
## మూలాలు


## వెలుపలి లంకెలు

వర్గం:విజయనగరం జిల్లా నదులు
వర్గం:పార్వతీపురం మన్యం జిల్లా నదులు

వర్గం:ప్రాజెక్టులు
మిసిమి

**మిసిమి** తెలుగు మాస పత్రిక. మేలైన సాహిత్య సంస్కృతీ పరమైన వ్యాసపరంపరలు ఆలోచింపజేసే కవితలను, కన్నులకు ఇంపైన చిత్ర - వర్ణ చిత్రాలను, రసానందాన్ని అందించే అరుదైన సంగీత, సాహిత్య పరిచయాలను, స్ఫూర్తి ప్రదాతలైన వ్యక్తుల జీవన విధానాన్ని వారి మాటలోనే తెలియజేస్తూ ప్రచురించే పత్రిక. 
## చరిత్ర
ఆలపాటి రవీంద్రనాథ్ మిసిమి సంస్థాపక సంపాదకులు కాగా ఆలపాటి బాపన్న 1990 సం. నుండి ప్రచురణకర్తగా ఉన్నాడు.

### కార్య వర్గం

* ప్రధాన సంపాదకులు-చెన్నూరి ఆంజనేయరెడ్డి.,
* సంపాదకులు-వల్లభనేని అశ్వినీకుమార్ 
* పూర్వ సంపాదకులు-అన్నపరెడ్డి వెంకటేశ్వరరెడ్డి.,
* సహాయ సంపాదకులు- లక్ష్మిరెడ్ది, అబ్బూరి గోపాలకృష్ణ, జయధీర్ తిరుమలరావు, కుర్రా జితేంధ్రబాబు

## వెబ్ సైట్లు

* https://www.misimimonthly.com

## మూలాలు

## బయటి లింకులు
*  కినిగె పై మిసిమి పుస్తకాలు 

వర్గం:తెలుగు మాసపత్రికలు
వర్గం:20 వ శతాబ్దపు తెలుగు పత్రికలు
వర్గం:21 వ శతాబ్దపు తెలుగు పత్రికలు
అందమైన జీవితం

**అందమైన జీవితము** ఒక తెలుగు నవల. ఈ నవలను మల్లాది వెంకట కృష్ణమూర్తి వ్రాసారు. ఇది స్త్రీ పురుషుల మధ్య సెక్స్ కి దారితీయని సుగంధ స్నేహ సుధ సాధ్యమని నిరూపించే నవల. చిన్న చిన్న సరదాలతో నిండిన జీవితమే అతి పెద్ద ఆనందం అన్న మెసేజ్ నిచ్చే దీంట్లో, జీవితాలను ప్రభావితం చేసే ఆర్ద్రత చూడవచ్చు. నల్లేరు మీద నడకలా సాగే మధ్య తరగతి జీవితాల్లో గోప్యంగా ఉండే మృదువైన సెంట్ మెట్స్ ని శాంతి, ప్రియతమ్ పాత్రల ద్వారా మల్లాది వెంకట కృష్ణమూర్తి ఇందులో సూటిగా చెప్పారు. స్పందన, భావావేశం గల పాఠకులందరికి ప్రియమైన నవల "అందమైన జీవితం."

## చరిత్ర
అందమైన జీవితమ్ నవలను మల్లాది వెంకట కృష్ణమూర్తి ఎనబైయవ దశకములొ వ్రాసారు. ఇది తొలుత సీరియల్‌గా ప్రచురించబడింది. ఆ తరువాత నవలగా ముద్రించబడింది. 2010లో చివరి ముద్రణ వచ్చింది. ఆ తరువాత 2011లో కినిగెపై డిజిటల్ పుస్తకంగా వచ్చింది. ఈ నవల మల్లాది నవలల్లో అత్యంత ప్రాచుర్యం పొందిన నవల. యండమూరి వీరేంద్రనాథ్ మల్లాది నవలల్లో తనకు నచ్చిన నవలగా ఈ నవల పేరు చెప్పారు.

## మూలాలు


వర్గం:తెలుగు పుస్తకాలు
వర్గం:తెలుగు నవలలు
వర్గం:2010 పుస్తకాలు
వర్గం:మల్లాది వెంకట కృష్ణమూర్తి రచనలు
జీవిత చరిత్ర

thumb|ప్లటర్చ్ రాసిన, జాకబ్ టాన్సన్ ముద్రించిన  లైవ్స్ ఆఫ్ ది నోబెల్ గ్రీక్స్ అండ్ రోమన్స్ పుస్తకం  మూడో ఎడిషన్
Jeevitha charitara manali chala upayogapaduthundhi
ఒక వ్యక్తి యొక్క జీవిత సంగ్రహాన్ని జీవిత చరిత్ర అంటారు. సాధారణ విషయాలైన చదువు, ఉద్యోగం/వ్యాపారం, బాంధవ్యాలు, మరణమే కాక, వారి అనుభవాలు, సంఘటనల చిత్రణ కూడా ఈ జీవిత చరిత్రలో భాగమే. రెజ్యూమ్ ల్లా కాక ఒకరి జీవిత కథ, వివిధ కోణల్లో వారి అనుభవాలతో పాటు వారు జీవించిన కాలం, ప్రదేశ విశేషాలు కూడా ఉంటాయి. సహజంగా జీవిత చరిత్రలు కాల్పనికేతర రచనలు అయి ఉంటాయి. కానీ జీవిత చరిత్రను రాసేందుకు కాల్పనిక పద్ధతిని కూడా ఉపయోగించవచ్చు. సినిమా వంటి ఇతర పద్ధతులను ఉపయోగించి కూడా జీవిత చరిత్ర చిత్రణ చేయవచ్చు.

ఒకరి జీవిత చరిత్ర వారి నుంచి నేరుగా తెలుసుకునిగానీ, వారికి దగ్గర వాళ్ళ దగ్గర నుంచి గానీ తెలుసుకుని రాస్తారు. అలా కాక ఎవరి జీవితం గురించి వారే రాసుకోవడం అనేది ఆత్మకథ అంటారు. ఒక్కొక్కరు ఘోస్ట్ రైటర్ సహాయంతో ఆత్మకథ రాస్తారు.

## చరిత్ర
మొదట్లో జీవిత చరిత్రా రచనలో కేవలం వ్యక్తి జీవితం గురించే కాక, అతను జీవించిన కాలం, ప్రదేశాల పరిస్థితులు, సంస్కృతి పరిణామాల గురించి కూడా చిత్రణ ఉండేది. 18వ శతాబ్దం తరువాత ఇది ఒక ప్రత్యేక ప్రక్రియగా మారిన తరువాత ఎన్నో మార్పులు చోటు చేసుకున్నాయి.

### చరిత్రాత్మక జీవిత చరిత్ర
కుడి|thumb|లేఖకునిగా ఐన్ హార్డ్
ప్రాచీన జీవితచరిత్రల్లో ప్లటర్చ్ రాసిన పార్లల్ లైవ్స్ ఒకటి. క్రీస్తు శకం 8 వ శతాబ్దంలో ప్రచురించిన ఈ పుస్తకంలో ప్రపంచంలోని ప్రముఖుల జీవిత చరిత్రలు రాశారు ఆయన. క్రీస్తు పూర్వం 44వ శతాబ్దంలో కార్నెలిస్ నెపోస్ ఎక్సెల్లెంటిం ఇంపెరేటొరం విటై అతి ప్రాచినమైన జీవితచరిత్ర. పౌరాణిక విషయాలు లేకుండా సెటొనిస్ రాసిన ది లైవ్స్ ఆఫ్ ది సీసర్స్ అనే పుస్తకం కూడా ఈ కోవలోకే వస్తుందనేది ఒక వాదన.

మధ్యయుగంలో ఐరోపా చరిత్ర చాలావరకు వెలుగులోకి రాలేదు. ఈ సమయంలో రోమన్ కేథలిక్ చర్చి చరిత్ర మాత్రమే అందుబాటులో ఉంది. హెర్మిట్లు, సన్యాసులు, చర్చి ఫాదర్లు రాసిన జీవితచరిత్రల ద్వారానే ఆ కొంత చరిత్రైనా ఉందని చెప్పాలి. ఆ కాలనికి చెందిన చర్చి ఫాదర్లు, ప్రముఖ సన్యాసులు, పోప్ ల జీవితచరిత్రలు మాత్రమే రాశారు వీరైనా. ఈ పుస్తకాలు ఆధ్యాత్మికంగా ప్రజలకు, క్రిస్టియన్ మిషనీరలకు ప్రేరణగానూ ఎక్కువగా ఉపయోగపడేవి. ఐన్ హార్డ్ రాసిన లైఫ్ ఆఫ్ చార్లెమాగ్నే పుస్తకం ఈ కోవలోకి చెందినవే.

## మూలాలు

### Citations

వర్గం:చరిత్ర